Παπούλιας: Ελπίζουμε σε καλύτερες μέρες - Newpost.gr\nτου Newsroom Δημοσίευση 27 Μαρτίου 2014, 19:49 / Ανανεώθηκε 27 Μαρτίου 2014, 19:53 Παπούλιας: Ελπίζουμε σε καλύτερες μέρες\nΜε την πρόεδρο της ιταλικής βουλής, Λάουρα Μπολντρίνι συναντήθηκε σήμερα το απόγευμα στην Ρώμη ο Πρόεδρος της Δημοκρατίας Κάρολος Παπούλιας.\nΟ Πρόεδρος της Δημοκρατίας, ο οποίος βρίσκεται στην ιταλική πρωτεύουσα για τα εγκαίνια της έκθεσης «Κλασσική Εποχή και Ευρώπη. Το πεπρωμένο της Ελλάδας και της Ιταλίας», συνοδεύεται από τον υπουργό Πολιτισμού Πάνο Παναγιωτόπουλο και τον υπουργό Παιδείας και Θρησκευμάτων Κωνσταντίνο Αρβανιτόπουλο.\n«Ύστερα από την τελευταία συνάντηση με την πρόεδρο της ιταλικής βουλής στην Αθήνα, τον περασμένο Νοέμβριο, συνέβησαν πολλά. Αρχίζοντας από την εκλογή του νέου Ιταλού πρωθυπουργού Ματτέο Ρέντσι, ο οποίος θέλει να αλλάξει πολλά πράγματα και του ευχόμαστε να πετύχει. Υπάρχουν, επίσης, επιτυχίες και στην ελληνική οικονομία, χάρη στις μεγάλες θυσίες του ελληνικού λαού. Κάτι διαφαίνεται στον ορίζοντα και ελπίζουμε να έλθουν καλύτερες ημέρες», δήλωσε ο κύριος Παπούλιας μετά την θερμή υποδοχή της Λάουρα Μπολντρίνι.\nΟ Πρόεδρος της Δημοκρατίας υπογράμμισε, παράλληλα, ότι «όλα αυτά είναι εύθραυστα και πρέπει να είμαστε προσεκτικοί, μένοντας στην γραμμή που έχουμε χαράξει».\nΚατά την συνομιλία του με την επικεφαλής της ιταλικής βουλής, ο Κάρολος Παπούλιας πρόσθεσε, επίσης, ότι στην Ελλάδα καταγράφεται σημαντικό πρωτογενές πλεόνασμα.\nΝωρίτερα, ο Πρόεδρος της Δημοκρατίας, ξεναγήθηκε στην πινακοθήκη «Μποργκέσε» της ιταλικής πρωτεύουσας, όπου, εκτός από τα μόνιμα εκθέματα, μπόρεσε να επισκεφθεί και έκθεση αφιερωμένη στον γνωστό γλύπτη Αλμπέρτο Τζιακομέττι.\nΑύριο το πρωί ο κύριος Παπούλιας θα έχει συνάντηση με τον πάπα Φραγκίσκο στο Βατικανό, ενώ το απόγευμα θα συναντηθεί με τον Ιταλό Πρόεδρο της Δημοκρατίας Τζόρτζιο Ναπολιτάνο. Οι δύο Πρόεδροι , στην συνέχεια, θα εγκαινιάσουν, από κοινού, την έκθεση «Κλασσική Εποχή και Ευρώπη. Το πεπρωμένο της Ελλάδας και της Ιταλίας» στο προεδρικό μέγαρο Κυρηνάλιο.


Κατάκαλη: Δικαστήριο για τα δάση 5-02-2020 - deskatinews\nΠρος τους απανταχού Κατακαλιώτες,\nΗ στιγμή που θα αγωνιστούμε για την εδαφική ακεραιότητα και την τιμή μας έφτασε.\nΠαρόλο που ο αγώνας είναι δύσκολος και το αποτέλεσμα αβέβαιο, είναι δικαίωμα και υποχρέωση μας να διεκδικήσουμε όσα μας ανήκουν. Μην δειλιάζετε, μην φοβάστε και μην κάνετε πίσω, γιατί είναι μονόδρομος και η πλευρά του αγώνα για τη δικαίωση είναι η μοναδική, η σωστή πλευρά, την οποία δικαίως έχετε επιλέξει να ακολουθήσετε.\nΚαλούμαστε να υπερασπιστούμε τα δαση μας, τον τοπο μας, που θέλουν να μας στερήσουν με αθέμητα μέσα και να μας αφήσουν ξεκρέμαστους. Η εποχή των τσιφλικάδων έχει τελειώσει προ πολλού και δεν θα επιτρέψουμε σε κανένα να μας οδηγήσει παλι εκεί! Να είστε βέβαιοι οτι στο τέλος η Ιστορία θα μας δικαιώσει, γιατί θα είμαστε η πρώτη Τοπική Κοινότητα, που αν και μικρή, σταθήκαμε μπροστά στα θηρία, ως εμπόδιο, στα σχέδια του οποιουδήποτε τυχοδιώκτη, που προσπαθεί με δόλια μέσα να καταπατήσει και να στερήσει την περιουσία των δημοτών.\nΘα είμαστε πάντα παρόν όσους αγώνες και αν χρειαστεί να δώσουμε! Η συμμετοχή όλων σας δίνει δύναμη και νόημα στη φωνή μας!\nΑκόμη να ξερετε, να ειστε περηφανοι γιατι αποδείξαμε για ακόμη μια φορά οτι είμαστε ενωμένοι σαν γροθιά, για να αντιμετωπίσουμε οποιονδήποτε σταθεί απέναντί μας και παρόλες τις αντιξοότητες και την δύσκολη οικονομική κατάστασης της Κοινότητας μας δεν το βάζουμε κάτω!\nΘα δώσουμε μια σκληρή μάχη και θα βγούμε νικητές!\nΣτις 5 Φεβρουαρίου θα κριθούν όλα! Μην φοβόσαστε! Να είστε όλοι εκεί! Η δικαίωση είναι κοντά!\nΟ Πρόεδρος της Κοινότητας Κατάκαλης,


Έγκλημα στα Γλυκά Νερά: Πάγωσε το αίμα μας: Ομολόγησε ο σύζυγος της Καρολάιν! Θύελλα στο twitter - Queen.gr\nΟ 33χρονος πιλότος δολοφόνησε την 20χρονη σύζυγό του δίπλα στο μόλις 1 έτους μωράκι τους. Ο σκύλος τους ήταν κρεμασμένος στην είσοδο για να φανεί ληστεία. Δεν υπάρχουν λόγια...\nΠάγωσε το αίμα μας. Όλα αυτά που μέρα με τη μέρα σκεφτόμασταν για το τρομερό έγκλημα στα Γλυκά Νερά, για το ποιος μπορεί να είναι ο δολοφόνος της 20χρονης Καρολάιν (στις 11 Μαϊου ξεψύχησε δίπλα στο μωρό της), και δεν τολμούσαμε να ξεστομίσουμε μην τυχόν και βγουν αληθινά, μόλις επιβεβαιώθηκαν. Ο 33χρονος πιλότος, σύζυγος της κοπέλας που δολοφονήθηκε, ομολόγησε το έγκλημα.\nΣύμφωνα με το αστυνομικό ρεπορτάζ, ο 33χρονος ομολόγησε έπειτα από 8ωρη ανάκριση πως σκότωσε την σύζυγό του "πάνω στα νεύρα του" έπειτα από καυγά και στη συνέχεια διαμόρφωσε τη σκηνή του εγκλήματος ώστε να μοιάζει με ληστεία που δεν πήγε καλά... Υποστήριξε πως δεν είχε συνεργό.\nΟμολόγησε πως σαν ζευγάρι είχαν συνεχόμενες προστριβές αλλά όπως ισχυρίστηκε αυτό που τον ένοιαζε πάνω από όλα ήταν το μωρό τους.\n"Μίλησε" η σκηνή του εγκλήματος - Τον πρόδωσαν τα gadgets!\nΣύμφωνα με το ρεπορτάζ, το πρώτο "λάθος" του πιλότου ήταν ότι αφαίρεσε τις κάρτες μνήμης από τις κάμερες ασφαλείας του σπιτιού, κάτι που δύσκολα θα έκαναν διαρρήκτες. Κάποιος που έχει μπει να ληστέψει και μόλις έχει σκοτώσει έναν άνθρωπο, θα καθόταν με την ησυχία του να αφαιρέσει τις κάρτες (το οποίο δεν είναι και πάρα πολύ απλή διαδικασία) ενώ θα μπορούσε απά να σπάσει τις κάμερες και να τις καταστρέψει;\nΣτη συνέχεια διαπιστώθηκε πως, σύμφωνα με τα αποτελέσματα της Διεύθυνσης Εγκληματολογικών Ερευνών, την ώρα που ο πιλότος ήταν δεμένος χειροπόδαρα από τους ληστες -όπως ο ίδιος είχε αρχικά καταθέσει- το κινητό του "πρόδιδε" πως ήταν σε κίνηση (καταγράφονταν βήματα)!\nΤο πιο ξεκάθαρο. όμως, στοιχείο, το δεδομένο που έριξε «φως» στην υπόθεση, ήρθε από το ίδιο το θύμα! To βιομετρικό ρολόι (smartwatch) της Καρολάιν έχει καταγράψει παλμούς της, σε ώρα που, σύμφωνα με τα όσα υποστήριζε, ο σύζυγός της ήταν νεκρή.\nΕΝΗΜΕΡΩΣΟΥ ΑΠΟ ΤΟΥΣ ΡΕΠΟΡΤΕΡ ΤΟΥ NEWSBOMB ΓΙΑ ΟΛΕΣ ΤΙΣ ΕΞΕΛΙΞΕΙΣ ΣΤΗΝ ΥΠΟΘΕΣΗ\nΕπεσε το site της Νικολούλη!\nΑμέσως μόλις έγινε γνωστό πως μεταφέρθηκε εσπευσμένα από την Αλόνησο στην Αθήνα, με ελικόπτερο της αστυνομίας, ο 33χρονος σύζυγος του θύματος προκειμένου να δώσει εκ νέου κατάθεση, έφτασε και η είδηση που ήθελε την Αγγελική Νικολούλη να ετοιμάζει εκτάκτως εκπομπή για αύριο στον Alpha, παρότι την προηγούμενη Παρασκευή είχε ρίξει αυλαία για καλοκαίρι.\nO Alpha επιβεβαίωνε την πληροφορία! Διάβασέ τα όλα σε αυτό το link\nΛίγα λεπτά μετά την ομολογία του δράστη... έπεσε το site, από την ξαφνική κατακόρυφη αύξηση της επισκεψιμότητας προφανώς. Έχει κάτι η δημοσιογράφος στα χέρια της που θα ρίξει κι άλλο φως στην υπόθεση. Σε λίγες ώρες που θα ξεκινήσει το Φως στο Τούνελ θα ξέρουμε.\nΤο σίγουρο είναι πως θα μάθουμε πολλά τις επόμενες μέρες. Απόψε όλοι μας στεκόμαστε απέναντι στο έγκλημα με τη ψυχή ραγισμένη:


Ο Σάκης και η Λίλη έχουν αρχίσει να βγαίνουν, αλλά η Λίλη εξακολουθεί να έχει κολλήματα. Εκείνος είναι ξεκάθαρος μαζί της, εκείνη θα καταφέρει να αποδεχθεί τον Σάκη; Το ζευγάρι περνάει το βράδυ μαζί. Την επόμενη μέρα πάνω στον ενθουσιασμό της η Λίλη ζητά από τον Σάκη να παντρευτούν και προσπαθεί να τον πείσει ότι αυτό είναι το καλύτερο για τους δυο τους. Ο Σάκης προσπαθεί να την προσγειώσει, ενώ ταυτόχρονα μαθαίνει ότι υπάρχουν προβλήματα στη δουλειά του.


Magman's 400Lt Salty Reef Odyssey - Ενυδρεία μελών - Aquazone Portal\nSeptember 28, 2014 in Ενυδρεία μελών\nΣε συνεχεια του παλιου μου ενυδρειου ( http://www.aquazone.gr/forums/topic/93635-first-attempt-200lt/ ) σας παρουσιαζω το νεο...\nΔιαστασεις main tank: 130x50x62 400lt\nΔιαστασεις sump: 80x50x50 200lt\nΦωτισμος: Pacific Sun Hyperion R2 2X150watt\nΚυκλοφορια: Jebao WP40 (αναμενονται αναβαθμισεις)\nΦιλτρανση: Skimmer Tunze 9021\nΨαρακια θα τα δουμε σιγα σιγα μιας και ειμαι σχεδων αδειος. Το ιδιο και τα κοραλια. Περισσοτερες τιμες απο αυριο που θα εχουν "κατσει". Φωτογραφιες τραβηγμενες απο το tablet.\nEdited September 28, 2014 by magman\nvasilis4x4 12 posts\nniknik 16 posts\nmagman 97 posts\npaul.asty 32 posts\nΝα 'σαι καλα paul.\nΜεγεια το ψαρακι ανεστη Μακαρι να πανε ολα καλα καθως ειναι απο τα πολυ δυσκολα ζωντανα στη διατροφη τους,οπως ειπε ο κωστας. Με τα νιτρικα ομως δεν νομιζω να εχουν θεμα,ειδικα στο 10.Ακομα και 100\nΟλα οκ απο NO3 στο 5-7. Το σκιμμερ τρελαθηκε με τις παλιες ρυθμισεις αλλα το εστρωσα. Αμα δεν κανει την εμφανιση του αυριο το κυανο νομιζω οτι εκανα καλα.\nΣυνεχεια σε φωτο...\nκαι το aquascape πανεμορφο\nΤο φωτιστικο μηπως πρεπει να το βαλεις\nλιγο πιο ψηλα?\nΩραιο θα ηταν να κολλουσες ενα κομματι\nβραζου στο μεσαιο νησακι , στα πλαγια του\nωστε να αυξηθουν οι θεσεις για κοραλια\nκαι να μην δειχνει τοσο ψηλο\nΤα υπολοιπα ψαρια που ειχες που ειναι?\nΦιλε μου δεν τολμαω να αγγιξω βραχο. Ειμαι aquascapeoholic.... Μου εχει κατσει τωρα και αμα αρχισω να τον σκαλιζω δε θα σταματησω ποτε. Επειδη τα κοματια ειναι ακουμπισμενα θα τα κολλησω μετα απο λιγες μερες που θα ηρεμισει το συστημα.\nΟσων αφορα το φωτιστικο ειναι υπο συζητιση η οριστικη του θεση.\nΤα ψαρια που λειπουν εχουν χαθει απο το προηγουμενο σεταπ. Εκανα πολλους λαθος χειρισμους και τα εχασα. Το μονο ψαρακι που εχασα απο την μεταφορα ηταν ενας πολυ καλος γιατρος που δεν μπηκε ποτε στην αποχη. Ειχα φορτωσει τα παντα απο ζωντανα στο βαρελι και ενω τον ειχα δει ειχε σηκωθει βρωμα στο ενυδρειο. Γυριζοντας να τον παρω δεν ηταν πουθενα...\nΤα κλοουν και ο Foxface μπηκαν χθες... Αν εχεις τυχει διαβενε.... 😉\nΚαλη αρχη φιλε μου στο νέο ξεκίνημα! Πολυ ωραια ολα! Διαστάσεις, aquascape, εξοπλισμός! Καλη συνέχεια! 😉\nΚαλή αρχή Ανέστη!!\nΈχεις υπολογίσει το κόστος μέχρι στιγμής?\nΜπορω να το υπολογισω αλλα μονο για καποια σιγκεκριμενα κομματια του εξοπλισμου που εχουν πληρωθει ακριβα. Ο εξοπλισμος μαζευτικε σε βαθος χρονου και δεν μου φανηκε υπερογκο το ποσο.\nκαι κοραλια εχασες απο την προηγουμενη setup\nή κατα την μεταφορα?\nγιατι λειπουν μερικα\nΝα εισαι καλα Πανο ευχαριστω πολυ!!!\nΚαλη συνεχεια και με προσοχη πλεον!! Εχει πολλες προοπτικες!!\nΚανω ασκησεις υπομονης απο την περασμενη εβδομαδα... Σα να ειμαι σε διαιτα ενα πραμα χα χα χα\nΠεραν της πλακας αυτη ειναι η αιτια που εχασα ψαρια κλπ δεν ειναι οτι δεν γνωριζω καποια πραματα αλλα δεν τα τηρω...\nΝαι διστυχως.... Απο τη μεταφορα εχασα μονο το γιατρο.....\nΤουλάχιστον τώρα δεν θα κάνεις το\nκαλη συνεχεια και απο μενα!να σε πανε ολα καλα αυτην την φορα!!\nΚαλή αρχη στο νεο σου reef να το δεις τούμπανο σύντομα!\nΦίλε μου τέλειο το ενυδρείο σου απ όλες τις πλευρές!!!φωτιστικό σούπερ πολύ ωραίο aquascape...\nΕύχομαι να πάνε όλα καλά και χωρίς απώλειες πλέον και να γίνει τούμπανο!!!\nΘα το παρακολουθώ το θέμα σου\nΚαλη αρχη και να το δεις οπως επιθυμήσεις!!\nΜπραβο ρε ανεστη!\nΠραγματικα πολυ ωραιο στησιμο και μου αρεσει πολυ ολος αυτος ο χωρος για κολυμπι γενικοτερα και για κοραλια στην αμμο\nΤο φωτιστικο μπορεις να το κρεμασεις ωστε να "απλωσει" λιγο περισσοτερο το φως και να φωτιστει το ενυδρειο και στο πλαι?\nΠεεεεεες μου και οτι θα κρατησεις καθαρη απο κοραλινηκαι αλγες την πλατη?Ειναι πολυ ωραιο ετσι καθαρο που ειναι τωρα!\nΚαι παλι μπραβο,ξεκινας κατι πολυ ομορφο\nΕυχαριστω ρε παλικαρια!!!\nMad εννωειται οτι θα ειναι κρυσταλο το τζαμι!!! Και γω γουσταρω τη διαυγεια!!!\nΤο φωτιστικο θα το σηκωσω. Τον.τροπο.δεν.εχω βρει ακομη.... Με τις ντιζες εχουμε θεμα...\nEdited September 29, 2014 by magman\nΕκανα καποιες μετρησεις σημερα.\nΠρος το παρον τρεχει μονο kH απο τη δοσομετρικη. Φαγητο τους δινω ελαχιστο. Το foxface τρωει αλγες και παντα απο οτι δινω.\nΕχει κανει την εμφανιση της η διατομικη στον αραγωνιτη.\nCa: 470 Κατεβασε το λιγο\nMg: 1240 Ανεβασε\nΠολυ ωραιο aquascape!\nΟ αχινός απ'οτι βλεπω, άρχοντας! Χαιρομαι, γιατι το αγάπησα αυτο το ζωντανό!\nΜε τη διατομική θα κανεις υπομονή, το ενυδρείο εχει μεγάλες προοπτικές.\nΝα εισαι καλα φιλε μου. Ναι αρχοντας ο αχινος\nΜονο kH συμπληρωνω οπωτε το ασβεστιο θα πεσει μονο του. Το μαγνησιο που πρεπει να ειναι;


thraki live: Σοκ: Περισσότερα από 300 παιδιά υποσιτίζονται στα δημοτικά σχολεία της Ξάνθης!\nΣοκ: Περισσότερα από 300 παιδιά υποσιτίζονται στα δημοτικά σχολεία της Ξάνθης!\nΣύμφωνα με τα στοιχεία της καταγραφής που διενήργησε η Διεύθυνση Πρωτοβάθμιας Εκπαίδευσης και η οποία ξεκίνησε από πέρυσι, όταν είχε διαπιστωθεί το πρόβλημα\nΣύμφωνα με το διευθυντή της Πρωτοβάθμιας Εκπαίδευσης Σάββα Μελισσόπουλο η καταγραφή ξεκίνησε πέρυσι, όταν διαπιστώθηκε το πρόβλημα, και συνεχίστηκε φέτος όπου το πρόβλημα παρουσιάζει όξυνση καθώς αυξήθηκε ο αριθμός των μαθητών που έρχονται στα σχολεία υποσιτιζόμενα.\nΟ κ. Μελισσσόπουλος σημείωσε ότι πρόκειται για παιδία ευπαθών κοινωνικών ομάδων όπου πιθανόν ο ένας από τους δυο γονείς να είναι άνεργος ή ακόμα και οι δυο γονείς.\nΟ διευθυντής συμπλήρωσε ότι φέτος το πρόβλημα οξύνθηκε γιατί οι οικογένειες αυτών των παιδιών είναι αναγκασμένοι να καταβάλουν και το αντίτιμο του εισιτηρίου προκειμένου τα παιδιά να μεταφερθούν με το ΚΤΕΛ ή το ταξί για να πάνε στο σχολείο.\nΑπό το σχολείο του Δήμου Αβδήρων καταγράφηκαν 15 μαθητές και δυο μαθητές στα νηπιαγωγεία του ίδιου δήμου ενώ ένας μόνο μαθητής στα μειονοτικά σχολεία. Στα σχολεία του Δήμου Τοπείρου 11 μαθητές ενώ δεν υπάρχει κανένα πρόβλημα στα μειονοτικά σχολεία του δήμου.\nΑπ’ όλα τα μειονοτικά σχολεία του Δήμου Μύκης μόνο τρεις μαθητές παρουσιάζουν προβλήματα υποσιτισμού. Απομένει η ολοκλήρωση της καταγραφής σε άλλα δυο σχολεία της Περιφερειακής Ενότητας Ξάνθης.


Ανάμεσα στην τζαζ και την κλασική μουσική | Η ΚΑΘΗΜΕΡΙΝΗ\nΓεννημένος το 1969 σε μια μικρή πόλη κοντά στο Σαν Φρανσίσκο, και με σπουδές στην ανθρωπολογία και τη μουσική, ο Ρεξ Ρίτσαρντσον είναι σήμερα ένας από τους πλέον πολυάσχολους Αμερικανούς crossover τρομπετίστες – όπου ο όρος «crossover» παραπέμπει στη διπλή ιδιότητά του ως μουσικού της τζαζ και σολίστ συμφωνικής ορχήστρας. O P. Ρίτσαρντσον ετοιμάζει αυτή την εποχή το τέταρτο άλμπουμ του, το οποίο αναμένεται να κυκλοφορήσει μέσα στον Μάρτιο του 2007 και θα είναι η ηχογράφηση από το live που έκανε στο Guru Bar (Jazz Upstairs, Πλατεία Θεάτρου 10) πέρυσι. Στον ίδιο χώρο εμφανίζεται ο προικισμένος αυτός μουσικός απόψε και αύριο. Με αφορμή αυτές τις εμφανίσεις, η «K» μίλησε με τον Ρεξ Ρίτσαρντσον.\n– Συνδυάζετε την τζαζ με την κλασική. Πόσο δύσκολο είναι αυτό;\n– Είναι πολύ δύσκολο καθώς κάθε είδος έχει τις δικές του απαιτήσεις. Από τα 14 ώς τα 22 έπαιζα μόνο κλασική μουσική, από τα 22 ώς τα 25 μόνο τζαζ, ώσπου έγινα μέλος του συνόλου μουσικής δωματίου Rhythm & Brass, οπότε άρχισα πάλι να παίζω κλασική. Από τότε ο χρόνος μου είναι μοιρασμένος ανάμεσα στην τζαζ και την κλασική. Νομίζω ότι η τζαζ μού έδωσε μια ευελιξία στην ερμηνεία μου ως κλασικού σολίστ, ενώ η κλασική μού έδωσε μια πειθαρχία πάνω στο ίδιο το όργανο. Ως συνθέτης αντλώ επιρροές και από τα δύο ήδη.\n– Σε μια εποχή όπου κυριαρχεί το ροκ και η ποπ, πώς και ασχοληθήκατε με την τζαζ και την κλασική;\n– Εξασκούμενος στην τρομπέτα για τέσσερις ώρες κάθε μέρα δεν είχα παρά να βασιστώ στην κλασική και την τζαζ για να τελειοποιήσω το παίξιμό μου. Ωστόσο, δεν απέκλεισα κανένα είδος μουσικής από τη ζωή μου. Αγαπώ την ποπ, πηγαίνω σε ροκ συναυλίες και ακούω χορευτική μουσική. Λυπάμαι που το κοινό της τζαζ και της κλασικής δεν έχουν την ίδια ευρύτητα, αλλά αυτό που μετράει είναι να μοιράζεσαι τη μουσική σου με κάποιους. Οσοι δεν είναι εκεί δεν σε αφορούν.\n– Συνεπώς, χρησιμοποιείτε ποπ και ροκ στοιχεία στις συνθέσεις σας…\n– Σε μεγάλο βαθμό. Εχω γράψει τραγούδια με στοιχεία φανκ και χιπ-χοπ. Εχω «κλέψει» ιδέες από τον Σένμπεργκ και τον Μεσιάν αλλά και από τον Πρινς, την Μπγιορκ, τους Ρέντιοχεντ κ. ά. Ωστόσο, ως τρομπετίστας είμαι επηρεασμένος από την καθαρή τζαζ της μετα-Κολτρέιν εποχής.\n– Λούις Αρμστρονγκ, Χένρι Τζέιμς, Ρόι Ελντριτζ, Ντίζι Γκιλέσπι, Μάιλς Ντέιβις, Κλίφορντ Μπράουν, Τσετ Μπέικερ, Ουίντον Μαρσάλις και τόσοι άλλοι μεγάλοι τρομπετίστες. Τι σημαίνουν για σας αυτά τα ονόματα;\n– Είχαν όλοι τεράστια επίδραση πάνω μου. O Αρμστρονγκ ίσως να είναι ο κορυφαίος όλων, τεχνικά ο πιο απαιτητικός για μας τους μουσικούς. O Ελντριτζ έδωσε άλλο νόημα στην τρομπέτα και μας οδήγησε στον «Ντιζ», ο οποίος έφερε ένα νέο είδος βιρτουοζιτέ. O Κλίφορντ Μπράουν είναι ο πατέρας της μοντέρνας τζαζ τρομπέτας. Οσο για τον Μάιλς Ντέιβις, τι να πούμε; Εφερε άλλο πάθος και βάθος. Εκανε την τρομπέτα να τραγουδάει. O Τσετ προσέδωσε λυρισμό με οικονομία και φυσικότητα. Οσο για τον Μαρσάλις, συνδύασε την τζαζ με την κλασική και με επηρέασε καταλυτικά. Λατρεύω, επίσης, τους Γούντι Σο και Φρέντι Χάμπαρντ, ενώ από τους «κλασικούς», τους Μορίς Αντρέ και Χακάν Χαρντενμπέργκερ.\n– Αλλαξε καθόλου η ζωή σας ως μουσικού μετά την 11η Σεπτεμβρίου;\n– Θυμάμαι με τρόμο εκείνη τη μέρα. Από τότε ο κόσμος άλλαξε προς το χειρότερο. Χάθηκε η εποχή της αθωότητας, υπάρχει μια θλίψη μα αυτό ίσως είναι καλό: δεν είμαστε τόσο αυτάρεσκοι πια, έχουμε αίσθηση του πόσο ευάλωτοι είμαστε κι αυτό πιστεύω ότι θα συμβάλλει θετικά στο έργο των Αμερικανών καλλιτεχνών από δω και πέρα.


Γιατί να ανησυχούν οι γυναίκες με πυκνό μαστό;Iatronea.gr\nIatronea.gr | Γιατί να ανησυχούν οι γυναίκες με πυκνό μαστό;\nΠερισσότερες από τις μισές Ελληνίδες, έχουν πυκνούς μαστούς της κατηγορίας C και D που πολύ συχνά κρύβει βλάβες από την προβολή των ινοκυστικών στοιχείων και απαιτείται εκτός από τη μαστογραφία να προβαίνουν και σε υπερηχογραφικό έλεγχο». Αυτό τονίζει ο Δρ. Πέτρος Μαλακάσης Ειδικός Ακτινοδιαγνώστης Μαστού.\nΥπενθυμίζεται ότι η προληπτική μαστογραφική «διερεύνηση» πρέπει να γίνεται από την ηλικία των 40 ετών και άνω σε γυναίκες χωρίς συμπτώματα. Η πλήρης διερεύνηση ακολουθεί τον «αλγόριθμο της πρόληψης» με κλινική εξέταση, μαστογραφία και εάν χρειαστεί υπερηχογραφικό έλεγχο. Σε γυναίκες με οικογενειακό ιστορικό καρκίνου του μαστού, ο έλεγχος πρέπει να ξεκινάει με μαστογραφία σε ηλικία τουλάχιστον 10 χρόνια μικρότερη, από την ηλικία που το συγγεν\nTags:ΚΑΡΚΙΝΟΣ ΜΑΣΤΟΥΜΑΣΤΟΓΡΑΦΙΑΜΑΣΤΟΣΠΥΚΝΟΙ ΜΑΣΤΟΙΥΠΕΡΗΧΟΓΡΑΦΙΚΟΣ ΕΛΕΓΧΟΣΥΠΕΡΗΧΟΣ ΜΑΣΤΟΥ


Λιμενικό σώμα - Ειδικές Δυνάμεις (ΚΕΑ/ΟΕΑ/ΜΥΑ) - Forum για Θητεία και Στρατό - Σελ. 16\nΑπάντηση Σελ. < 1 14 1516 17 18 25>\nΠαράθεση Απάντηση Αποστολή: 27/Οκτωβρίου/2016 ώρα 18:18\nΑρα πρεπει πριν λαβω μερος σε διαγωνισμο να εχω παει στρατο?\nΠαράθεση Απάντηση Αποστολή: 27/Οκτωβρίου/2016 ώρα 19:29\nΦυσικά ρε λεβέντη.\nΜέλος από: 24/Νοεμβρίου/2016\nΠαράθεση Σακης 99\nΠαράθεση Απάντηση Αποστολή: 24/Νοεμβρίου/2016 ώρα 16:00\nΚαλησπέρα ειμαι νεος χριστης ηθελα να κανω μια ερωτηση... θελω να μπω στο λομενικκ αν ανοιξει προκήρυξη για λιμενοφυλακα και καταφερω να μπω θα εχω την δυνατοτητα να περασω το σχολειο των ουκ του πολεμικου ναυτικου και δεν μολαω για τα βατραχια του λιμενικου αλλα για το συγκεκριμενο σχολειο υποβρυχιων καταστροφεων...\nΠαράθεση Απάντηση Αποστολή: 24/Νοεμβρίου/2016 ώρα 17:25\nΝαι μπορείς να περάσεις το ΣΥΚ του ΠΝ, εφόσον βγει διαταγή για την ΜΥΑ. Δεν υπάρχει αντίστοιχο ΣΥΚ του Λιμενικού. Όλοι του Λιμενικού στο ΣΥΚ του ΠΝ πάνε. Δηλαδή άμα βγει διαταγή που να ζητάει άτομα για ΜΥΑ και κριθείς ικανός, αποσπάσαι (με λίγα λόγια) στο ΣΥΚ του ΠΝ και εφόσον αποφοιτήσεις πηγαίνεις στην ΜΥΑ.\nΜια λεπτομέρεια, Σχολείο Υποβρυχίων Καταστροφέων (Σ/ΥΚ) λέγεται το Σχολείο του ΣΞ. Του ΠΝ λέγεται Σχολείο Υποβρύχιων Καταστροφών (ΣΥΚ).\nΠαράθεση Απάντηση Αποστολή: 24/Νοεμβρίου/2016 ώρα 20:15\nΣε 2 μηνες τελειωνω την θητεία μ στις ειδικες δυνάμεις... με ρωτησατε λογο των μοριων που παιρνουμε... ;\nΠαράθεση Απάντηση Αποστολή: 24/Νοεμβρίου/2016 ώρα 20:20\nΑυτο με το συκ δν καταλαβα... εγω ηξερα πως ειναι η συκ το σχολειο υποβρυχιων καταστροφων του σξ δλδ και το σχολειο των ουκ που βγαινουν απο την μυκ που ειναι τελειωςδιαγορετικο σχολειο μεγαλυτερη θυτεια και τα σχετικά και ανηκει καθαρα στο πολεμικο ναυτικο... δεν υπαρχει κανενας τροπος να περασω αυτο εεε :-/\nΠαράθεση Λφ mz\nΠαράθεση Απάντηση Αποστολή: 11/Φεβρουαρίου/2017 ώρα 21:56\nΞέρει κανείς τα όρια για το σεαλς; Και αν βγει ;\nΠαράθεση Απάντηση Αποστολή: 12/Φεβρουαρίου/2017 ώρα 10:26\n• Κολύμβηση 300 μέτρα σε πισίνα σε λιγότερο από 7 λεπτά\n• 6 έλξεις στο μονόζυγο\n• 20 κάμψεις (push ups)\n• Κατακόρυφο ανέβασμα σχοινιού 4 μέτρων μόνο με τα χέρια\nΤα αθλήματα για να περάσεις το σχολείο των ουκ\nΠαράθεση Απάντηση Αποστολή: 12/Φεβρουαρίου/2017 ώρα 14:32\nΠροφανώς ο φίλος εννοεί τα όρια για το Σχολείο Ειδικών Αποστολών Λιμενικού Σώματος - ΣΕΑΛΣ.\nΤα όρια δεν τα ξέρω αλλά αν είσαι Λιμενικός θα το μάθεις υπηρεσιακά αν βγει.\nΠαράθεση Απάντηση Αποστολή: 12/Φεβρουαρίου/2017 ώρα 15:36\nΣορρυ είδα σεαλς και υπέθεσα μην έλεγε για τα ουκ\nΑλλά πάνω κάτω τα ίδια αθλήματα θα έχουν λέω εγώ ή μπορεί να έχουν ίδια και με τους εκαμιτες\nΠαράθεση Απάντηση Αποστολή: 12/Φεβρουαρίου/2017 ώρα 16:07\nΔεν πειράζει. Ούτε για της ΕΚΑΜ δεν είναι γνωστά.\nΠαράθεση Απάντηση Αποστολή: 12/Φεβρουαρίου/2017 ώρα 16:17\ni. Δρόμος ταχύτητας 100 μέτρων, σε χρόνο 15΄΄ δευτερόλεπτα.\nii. Δρόμος αντοχής 2.400 μέτρων, σε χρόνο 13΄ λεπτά.\niii. Άλμα σε μήκος 3.50 μέτρα.\niv. Έξι (6) έλξεις σε μονόζυγο με οποιαδήποτε λαβή.\nv. Τριάντα (30) κάμψεις αγκώνων.\nvi. Τριάντα (30) αναδιπλώσεις του κορμού.\n- Οι περιλαμβανόμενες στα στοιχεία (v) και (vi) δοκιμασίες, διεξάγονται συνεχόμενα χωρίς διάλειμμα, σε χρόνο λιγότερο των 3΄ λεπτών.\nΑυτα ειναι της ΕΚΑΜ\nΤων ΚΕΑ δε τα βρισκω αλλα φανταζομαι θα ειναι ευκολοτερα, και θα εχουν επιπλεον κολυμπι\nΠαράθεση Απάντηση Αποστολή: 12/Φεβρουαρίου/2017 ώρα 19:37\nΩραίος! Είχα ξεχάσει ότι είχαν δημοσιευθεί τα όρια από το Σχολείο του 2015. Με συγχωρείται.\nΝαι λογικά για το ΣΕΑΛΣ θα είναι κάπως ευκολότερα και θα έχει σίγουρα επιπλέον εξέταση στην κολύμβηση.\nΠαράθεση Απάντηση Αποστολή: 13/Φεβρουαρίου/2017 ώρα 14:47\nΑ) Έλξεις σε μονόζυγο συνεχείς 10 τουλάχιστον\nΒ) Κάμψεις χειρών επί του εδάφους συνεχείς 25 τουλάχιστον\nΓ) Κάμψεις κοιλιακών από εδραία θέση συνεχείς 30 τουλάχιστον\nΔ) Δρόμος ημιαντοχής απόστασης 2000μ. Σε 12 πρώτα λεπτά\nΕ) Δρόμος ταχύτητας απόστασης 100 μ. Σε 16 δεύτερα λεπτά\nΠαράθεση Απάντηση Αποστολή: 03/Μαρτίου/2017 ώρα 00:14\nΤα στελεχη των ΟΕΑ, προβλεπεται να περασουν ΣΧΑΛ μεσω λιμενικου ;\nΚαι αν ναι , μπορουν να κανουν και συντηρηση μετα ;


ΠΑΟΚ: Τα εισιτήρια για ΜΠΑΤΕ - Onsports.gr\nOnsports Team\t08 Δεκεμβρίου 2018, 20:23\nΠΑΟΚ: Τα εισιτήρια για ΜΠΑΤΕ\nΗ ανακοίνωση της ΠΑΕ για την έναρξη και τους τρόπους διάθεσης των εισιτηρίων.\nΤην Πέμπτη (13/12, 19:55) ο ΠΑΟΚ υποδέχεται στην Τούμπα τη ΜΠΑΤΕ Μπορίσοφ, όπου με νίκη διατηρεί ελπίδες πρόκρισης στην επόμενη φάση. Η βοήθεια του κόσμου είναι επιτακτική και η ΠΑΕ εξέδωσε ανακοίνωση για τη διάθεση των εισιτηρίων του αγώνα.\n«Η ΠΑΕ ΠΑΟΚ ανακοινώνει ότι τη Δευτέρα (10.12) στις 09:00 ξεκινάει η διάθεση των εισιτηρίων του αγώνα ΠΑΟΚ-ΜΠΑΤΕ Μπορίσοφ για την 6η αγωνιστική της φάσης των ομίλων του Europa League που θα διεξαχθεί στο γήπεδο της Τούμπας την Πέμπτη (13.12, 19:55).\nΔευτέρα (10.12) έως Τετάρτη (12.12) : 09:00-17:00\nΠέμπτη (13.12): 09:00 μέχρι την έναρξη του αγώνα\nΓια την αγορά του εισιτηρίου είναι απαραίτητη η καταχώρηση των στοιχείων της ταυτότητας και βάσει του νέου αθλητικού νόμου και του ΑΜΚΑ του φιλάθλου.Δ.Καταστήματα PublicΓια την αγορά του εισιτηρίου είναι απαραίτητη η επίδειξη της ταυτότητας και βάσει του νέου αθλητικού νόμου η δήλωση του ΑΜΚΑ του φιλάθλου.\n• Για την αγορά εισιτηρίου για παιδιά έως 15 ετών απαιτείται η φυσική παρουσία του γονέα ή κηδεμόνα ή συνοδού (άνω των 18 ετών) και είναι απαραίτητη η επίδειξη πιστοποιητικού δημόσιου φορέα και η δήλωση του ΑΜΚΑ του παιδιού.\n• Για να αγοράσετε μέσω internet το εισιτήριο σας και για περισσότερες πληροφορίες πατήστε ΕΔΩ.\n• Στον αγώνα θα λειτουργήσει η οικογενειακή κερκίδα στην θύρα 7Α, με τον αριθμό των εισιτηρίων να είναι περιορισμένος. Με κόστος του ενός εισιτηρίου στη θύρα 7Α αξίας 20 ευρώ μπορούν να εισέλθουν ταυτόχρονα στο γήπεδο της Τούμπας η μητέρα, ο πατέρας με τα παιδιά τους (ως 12 ετών).\n• Η προμήθεια των εισιτηρίων της οικογενειακής κερκίδας είναι διαθέσιμη είτε μέσω των εκδοτηρίων είτε μέσω της επίσημης ιστοσελίδας μας.\n• Για να αγοράσετε μέσω internet το εισιτήριο σας για την οικογενειακή κερκίδα και για περισσότερες πληροφορίες πατήστε ΕΔΩ.\n• Η είσοδος για τα παιδιά έως 12 ετών είναι ελεύθερη (συμπεριλαμβάνεται και το έτος γέννησης 2006), με την προϋπόθεση ότι οι συνοδοί των παιδιών θα έχουν μαζί τους οποιοδήποτε πιστοποιητικό που να αποδεικνύει την ηλικία του παιδιού.\nΟι φίλαθλοι του ΠΑΟΚ που έρχονται να παρακολουθήσουν από κοντά την ομάδα μας θα πρέπει να γνωρίζουν ότι είναι απαραίτητο κατά την προσέλευσή τους στο γήπεδο να έχουν μαζί τους την αστυνομική τους ταυτότητα (ή στρατιωτική ταυτότητα, ή διαβατήριο, ή δίπλωμα οδήγησης)».\n15 λεπτά πριν Πρεμιέρα με 2η θέση για την Καραχάλιου στο Παγκόσμιο Κύπελλο της Ιταλίας\n30 λεπτά πριν Πόσο καιρό μπορεί να αντέξει το κρέας στην κατάψυξη;\n44 λεπτά πριν Φενέρμπαχτσε-Ζαλγκίρις 80-82: Στο τέλος «χαμογέλασε» ο Σάρας (photos)\n53 λεπτά πριν Τζόκερ κλήρωση (18/4/2019): Αυτοί είναι οι αριθμοί που κερδίζουν τα 1.300.000 ευρώ


Δημόσιες Σχέσεις , Job Description ( Καθήκοντα Θέσης Υπευθύνου Δημοσίων Σχέσεων ) . | ΤΑ ΠΑΝΤΑ ΓΙΑ ΤΗΝ ΕΠΙΣΤΗΜΗ ΤΩΝ ΔΗΜΟΣΙΩΝ ΣΧΕΣΕΩΝ\nΔημόσιες Σχέσεις , Job Description ( Καθήκοντα Θέσης Υπευθύνου Δημοσίων Σχέσεων ) .\nThis entry was posted on 25 Οκτωβρίου, 2013, in Δημοσιες Σχεσεις,Συμβουλος Δημοσιων Σχεσεων and tagged Δημοσιες Σχεσεις, job description. Bookmark the permalink.\tΣχολιάστε\nΟ υπεύθυνος Δημοσίων Σχέσεων διαχειρίζεται και διαμορφώνει την εικόνα και την φήμη της επιχείρησης με όλες τις ομάδες κοινού που επικοινωνεί και δημιουργεί σχέσεις εμπιστοσύνης με αυτές.\nΠετυχαίνει δημοσιότητα για την επιχείρηση και ελέγχει το πως αυτή δημοσιεύεται στα ΜΜΕ .\nΣυντάσει και αποστέλλει δελτία τύπου για τις δραστηριότητες του οργανισμού αλλά και εκπονεί το στρατηγικό επικοινωνιακό πλάνο , μελετώντας και ερευνώντας τις ομάδες κοινού και σχεδιάζει το κατάλληλο κάθε φορά πρόγραμμα επικοινωνίας.\nΣχεδιάζει τις Media Campaign .\nΕκπαιδεύει επικοινωνιακά τις ομάδες των στελεχών πρός υλοποίηση των στόχων.\nΔιατηρεί και ενημερώνει το βιβλίο συμβάντων – Fact Book, στο οποίο καταγράφονται στοιχεία που έχουν σχέση με την άποψη των ομάδων κοινού για τον οργανισμό, στοιχεία έρευνας αγοράς, πορεία του οργανισμού στον χρόνο.\nΑναλύει κοινωνικές – ποιοτικές ερευνητικές διαδικασίες .\nΕισηγείται στρατηγικά, τον επικοινωνιακό σχεδιασμό πρός τις ομάδες κοινού.\nΕφαρμόζει όλα τα Προγράμματα Δημοσίων Σχέσεων .\nEίναι υπεύθυνος για τις Χορηγικές Συνεργασίες .\nΣχεδιάζει σενάρια κρίσεων πρός αποφυγή κρίσεων .\nΔιαχειρίζεται Επικοινωνιακά τις Κρίσεις της επιχείρησης .\nΕκπαιδεύει τα στελέχη στην εξυπηρέτηση πελατών .\nΕίναι ο υπεύθυνος για το σχεδιασμό της αξιακής βάσης ( του κώδικα των αξιών ) των εργαζομένων στην επιχείρηση .\nΕίναι ο θεματοφύλακας της κουλτούρας και της εφαρμογής της δεοντολογίας στην επιχείρηση .\nΕίναι ο εγγυητής της κοινωνικότητας της επιχείρησης εντός και εκτός αυτής .\nΣχεδιάζει και οργανώνει την ετήσια έκθεση ( οικονομική ή άλλου είδους ) .\nΣχεδιάζει και οργανώνει τις συνεντεύξεις τύπου .\nΣχεδιάζει και οργανώνει συναντήσεις τύπου .\nΣχεδιάζει τα πρόγραμμα Lobbying , δηλαδή τις δραστηριότητες επιρροής πρός τα νομοθετικά και κυβερνητικά όργανα , με πλήρες πλαίσιο προτάσεων και επιχειρημάτων .\nΣυντάσει άρθρα – ομιλίες και το προφίλ της επιχείρησης .\nΣχεδιάζει στρατηγικά όλες τις εκδηλώσεις ( EVENT MANAGEMENT ) , αφού διαπιστώνει το γιατί πρέπει αυτές να γίνουν.\nΜάθετε τα Πάντα για τον Υπεύθυνο και για τον Διευθυντή Δημοσίων Σχέσεων , στο Δίπλωμα στις Δημόσιες Σχέσεις – Diploma In Public Relations – πατήστε εδώ για περισσότερες πληροφορίες http://goo.gl/FwQZK4\n« Δημόσιες Σχέσεις και Branding .\nΗ λανθασμένη χρήση της επιστήμης των Δημοσίων Σχέσεων, 1. »


Αλ Νούσρα : Ανέλαβε την ευθύνη για τη δολοφονία του Ρώσου πρέσβη στην Άγκυρα – trustpress.gr\nΑρχική / Διεθνή νέα / Αλ Νούσρα : Ανέλαβε την ευθύνη για τη δολοφονία του Ρώσου πρέσβη στην Άγκυρα\nΑλ Νούσρα : Ανέλαβε την ευθύνη για τη δολοφονία του Ρώσου πρέσβη στην Άγκυρα\n22/12/2016\tΔιεθνή νέα, Έκτακτη ενημέρωση Δεν επιτρέπεται σχολιασμός στο Αλ Νούσρα : Ανέλαβε την ευθύνη για τη δολοφονία του Ρώσου πρέσβη στην Άγκυρα\nΗ οργάνωση Μέτωπο αλ Νούσρα, που θεωρείται παρακλάδι της αλ Κάιντα στη Συρία και τελευταία έχει μετονομαστεί σε Τζαμπάτ Φατάχ αλ – Σαμ ανέλαβε τελικά την ευθύνη για την εκτέλεση του Ρώσου πρέσβη στην Άγκυρα, Αντρέι Καρλόφ.\nΜε μια επιστολή που ανέβασε στο internet και στην οποία δίπλα στο κείμενο της ανάληψης βρίσκεται το σκίτσο του 22χρονου δολοφόνου Μεβλούτ Μερτ Αλτιντάς λίγα λεπτά μετά την εκτέλεση, η οργάνωση ανακοινώνει ότι είναι εκείνη που «διέταξε» την εκτέλεση του Ρώσου διπλωμάτη, μπροστά στις τηλεοπτικές κάμερες και μπροστά στα μάτια όλων όσων το βράδυ της Δευτέρας (19.12.2016) βρέθηκαν σε έκθεση φωτογραφίας στην Άγκυρα.\nΠέρα από την ανάληψη ευθύνης από την Αλ Νούσρα, οι προσπάθειες του Ερντογάν να συνδέσει τον δολοφόνο του ρώσου πρέσβη με τον εχθρό του αυτοεξόριστο στις ΗΠΑ, Φετουλάχ Γκιουλέν είχαν καταρρεύσει από νωρίς. Από τις πρώτες ώρες μετά την δολοφονία είχε κυκλοφορήσει φωτογραφία του δράστη να είναι σε εκδήλωση των γραφείων του κόμματος του Ερντογάν.\nΣύμφωνα με την εφημερίδα Hurriyet, ο νεαρός τούρκος αστυνομικός ο οποίος σκότωσε τον πρεσβευτή της Ρωσίας στην Άγκυρα είχε προσφέρει υπηρεσίες ασφαλείας για τον πρόεδρο Ρετζέπ Ταγίπ Ερντογάν οκτώ φορές έπειτα από το αποτυχημένο πραξικόπημα της 15ης Ιουλίου.\nΟι τουρκικές αρχές ερευνούν τώρα τις πιθανές διασυνδέσεις του δράστη με τον Γκιουλέν, περιλαμβανομένου κι ενός σχολείου όπου είχε φοιτήσει το οποίο διαχειριζόταν η οργάνωση του Γκιουλέν. Ο Σελβί έγραψε ότι την ημέρα του πραξικοπήματος, στις 15 Ιουλίου, ο Αλτιντάς, είχε δηλώσει ασθένεια στην υπηρεσία του αλλά δεν είναι σαφές τι έκανε το βράδυ εκείνο.\nΟι αρχές ασφαλείας έχουν συλλάβει 13 ανθρώπους που πιθανώς να συνδέονται με την επίθεση, ανάμεσά τους και στενούς συγγενείς του Αλτιντάς, σύμφωνα με τουρκικά δημοσιεύματα. Στο μεταξύ, μία ομάδα 18 ρώσων ερευνητών έφθασε χθες Τρίτη στην Άγκυρα για να συμμετάσχει σε κοινή έρευνα που θα διεξαχθεί στην Τουρκία– μία συμφωνία χωρίς προηγούμενο μεταξύ των προέδρων Ερντογάν και Πούτιν.\nΕτικέτεςΆγκυρα Αλ Νούσρα Αντρέι Καρλόφ Μεβλούτ Μερτ Αλτιντάς ΠΡΕΣΒΗΣ Ρωσία Τουρκία\nΠροηγούμενο Κρήτη : Με τη σημαία ανάποδα, υποδέχτηκαν τον Τσίπρα στην Κριτσά\nΕπόμενο Λέσβος : Οι πρόσφυγες προειδοποιούν πως σε περίπτωση απέλασης, θα αυτοκτονήσουν!\nΠρόγνωση για την Παρασκευή 20-07-2018Γενικά χαρακτηριστικάΓενικά αίθριος καιρός με πρόσκαιρους όμβρους τις απογευματινές ώρες στα …


Τα νέα μας - ΟΝΑΡ\nΧορεύουμε σπίτι … με το ΟΝΑΡ!\nΌχι, όχι μην επιμένεις, θα χορέψω μέσα.\nΌσο ο ιός κυκλοφορεί έξω, εγώ θα χορεύω μέσα… Γειά!\nΈνα ακόμα αξέχαστο πάρτι στο ΟΝΑΡ\nΟ μικρός μας Νικόλας γιόρτασε τα γενέθλιά του με ένα ξεχωριστό πάρτι στον Πολυχώρο Τέχνης και Μόρφωσης «Όναρ»! Με ένα σκηνικό παραμυθένιο, πλαισιωμένο από υπερήρωες, γιρλάντες, μπαλόνια,\nΣύμφωνα με την πρόσφατη ανακοίνωση του Yπουργείου Υγείας, αναστέλλουμε τη λειτουργία του Πολυχώρου Τέχνης και Μόρφωσης «ΟΝΑΡ» για τις επόμενες δεκατέσσερις ημέρες


Βιταμίνη Β12 και κατάθλιψη: σχετίζονται, και αν ναι, πόσο;\nτάφοι που πάντα με ανοιχτοί χρονολογία προσμένουν,\nγράμματα που δεν έφτασαν ποτέ στον προορισμό τους»\nΗ ποίηση του Καρυωτάκη εμφορείται από έντονη απαισιοδοξία και μελαγχολία που είναι εμφανής από τα πρώτα του ποιήματα, εκείνα δηλαδή που δεν έχουν συνδεθεί με την ασθένεια υπό το βάρος της οποίας φέρεται να έθεσε τέλος στη ζωή του.\nΘα ήταν επομένως θεμιτό να υποθέσουμε ότι αυτή η ποιητική διάθεση του Κ. Καρυωτάκη μπορεί να οφειλόταν ανάμεσα σε άλλα και στην έλλειψη κάποιων βιταμινών; Και θα ήταν η πορεία του και το έργο του διαφορετικά αν όντως αυτή η έλλειψη υπήρχε, γινόταν αντιληπτή και αντιμετωπιζόταν με τη χορήγηση των ανάλογων βιταμινών; Ίσως δεν θα μάθουμε ποτέ την αλήθεια στην περίπτωση του ποιητή, όμως μπορούμε να την μάθουμε στην περίπτωση των συνανθρώπων μας που ταλαιπωρούνται από το «τέρας» της κατάθλιψης.\nΕπίσης, φαίνεται να μπορούν να βελτιώσουν τη διάθεση αρκετά αμινοξέα, αρκετά μέταλλα καθώς και ορμόνες (βιταμίνη D3, κορτιζόλη, τεστοστερονη).\nΟ όρος σύμπλεγμα βιταμινών Β αναφέρεται σε έναν συνδυασμό 8 βιταμινών: Β1, Β2, Β3, Β5, Β6, φολικό οξύ (Β9), Β12 και βιοτίνη. Αυτές οι βιταμίνες δεν μπορούν να αποθηκευτούν στο σώμα μας και έτσι η ύπαρξή τους στον οργανισμό μας εξαρτάται εξ ολοκλήρου από την καθημερινή μας διατροφή. Οι βιταμίνες του συμπλέγματος Β καταστρέφονται από το αλκοόλ, τη ζάχαρη, τη νικοτίνη, την καφεΐνη γι’ αυτό και δεν αποτελεί έκπληξη το ότι πολλοί άνθρωποι μπορεί να έχουν έλλειψη σε αυτές σε τόσο μεγάλη συχνότητα. Η βιταμίνη Β12 βρίσκεται κυρίως σε ζωικά προϊόντα, στο κόκκινο κρέας, στο μοσχαρίσιο συκώτι, στα πουλερικά, το ψάρι, τα οστρακοειδή, το αβγό και τα γαλακτοκομικά, καθώς και σε συμπληρώματα διατροφής.\nΓια τη βιταμίνη Β12 γνωρίζουμε πως συνεργάζεται με το φολικό οξύ (Β9) σε πολλές διεργασίες στο εσωτερικό του σώματος, συμπεριλαμβανομένων: της σύνθεσης του DNA, των ερυθρών αιμοσφαιρίων, του μεταβολισμού των λιπαρών οξέων και της μόνωσης (της θήκης μυελίνης) που περιβάλλει τα νευρικά κύτταρα και διευκολύνει τη μετάδοση σημάτων στο νευρικό σύστημα. Λόγω αυτής της συμμετοχής της στη σύνθεση της μυελίνης, η χρήση της βιταμίνης Β12 έχει ερευνηθεί και σε ασθενείς με σκλήρυνση κατά πλάκας.\nΣτις μέρες μας, γίνεται συχνά λόγος για τις συνέπειες της μειωμένης πρόσληψης της Β12 της λόγω της αυξανόμενης στροφής ολοένα και μεγαλύτερου πληθυσμού στην χορτοφαγία (vegetarians) και στην αυστηρή χορτοφαγία (vegans). Υπάρχουν όμως και άλλες περιπτώσεις εκτός από τη χορτοφαγία στις οποίες παρατηρείται έλλειψη Β12.\nΤι συμβαίνει όταν έχουμε έλλειψη Β12;\nΗ έλλειψη της βιταμίνης Β12 μπορεί να είναι η αιτία αναιμίας, απογευματινής κούρασης, αδυναμίας συγκέντρωσης και προσοχής, φτωχής μνήμης, παρατεταμένης διάθεσης για κλάμα και ευερεθιστότητας, σύγχυσης, αισθήματος παλμών, διάρροιας, αιμωδίας άκρων και μιας γενικότερης κακής διάθεσης Καθώς η Β12 παίζει ζωτικό ρόλο για το νευρικό σύστημα, η απουσία της μπορεί να προκαλέσει προβλήματα με τις νευρικές απολήξεις, κυρίως στα περιφερικά νεύρα. Με τον καιρό, οι βλάβες στα περιφερικά νεύρα μπορεί να οδηγήσουν σε δυσκολία στην κίνηση, μούδιασμα και μυϊκή αδυναμία. Συμπτώματα της ανεπάρκειας βιταμίνης Β12 συχνά εμφανίζονται με τη μορφή νευρολογικών συμπτωμάτων πολύ πριν την εμφάνιση των τυπικών αιματολογικών διαταραχών. Περίπου το ένα τρίτο των ατόμων που πάσχουν από έλλειψη φολικού οξέος ή βιταμίνης Β12, έχει αναιμία. Παρόμοια αναλογία αφορά και μια σειρά νευροψυχιατρικών συμπτωμάτων.\nΠερισσότερο από το ένα τρίτο των ψυχιατρικών περιστατικών έχει βρεθεί ότι υποφέρουν από ελλείψεις σε φολικό οξύ ή βιταμίνη Β12. Η έλλειψη της βιταμίνης Β12 αυξάνεται όσο μεγαλώνει ένα άτομο.\nΟι βιταμίνες του συμπλέγματος Β μπαίνουν στο παιχνίδι, βοηθώντας τον οργανισμό μας να συντηρήσει το αμινοξύ τρυπτοφάνη και να το μετατρέψει όσο το δυνατόν περισσότερο σε σεροτονίνη. Το φολικό οξύ και η βιταμίνη Β12 θεωρούνται ιδιαίτερα σημαντικές βιταμίνες του συμπλέγματος Β, καθώς σχετική έρευνα έχει δείξει ότι μπορεί να παίξουν σημαντικό ρόλο στη μείωση του κινδύνου εμφάνισης ή υποτροπής της κλινικής κατάθλιψης. Πολλές από τις βιταμίνες που ενισχύουν τη σεροτονίνη στον οργανισμό μας, καθώς και τα συμπληρώματα που μπορούν να βελτιώσουν την κλινική εικόνα των ανθρώπων που υποφέρουν από κατάθλιψη, μπορούν επίσης να έχουν θετική επίδραση στα συμπτώματα του άγχους. Η συνιστώμενη ημερήσια πρόσληψη Β12 σε ενήλικες είναι 2,4 μg, ενώ δεν έχουν τεθεί ανώτατα όρια λόγω του ότι η συγκεκριμένη βιταμίνη δεν θεωρείται ότι έχει επιβλαβή δράση ακόμα και αν ληφθεί σε μεγάλες ποσότητες.\nΠαρόλ’ αυτά, ο ρόλος των βιταμινών του συμπλέγματος Β στη θεραπεία της κατάθλιψης δεν είναι απολύτως ξεκάθαρος και απαιτείται περισσότερη έρευνα και μελέτη όσον αφορά τον ακριβή συσχετισμό ανάμεσά τους. Τα συμπληρώματα δεν μπορούν σε καμία περίπτωση να υποκαταστήσουν τη θεραπεία με αντικαταθλιπτικά ή την ψυχολογική στήριξη του ασθενούς ατόμου. Φαίνεται όμως πως παίζουν έναν θετικό ρόλο σε συνδυαστικές θεραπευτικές προσεγγίσεις.\nΤο γεγονός ότι οι αλληλεπιδράσεις μεταξύ σώματος και ψυχής είναι αμφίδρομες. Διατροφικές ανεπάρκειες και ορμονικές διακυμάνσεις μπορεί να έχουν αρνητικές επιπτώσεις στον ψυχισμό μας, που με 6η σειρά του επηρεάζει τη διάθεση και τη διατροφή μας, δημιουργώντας έναν φαύλο κύκλο από τον οποίο χρειαζόμαστε βοήθεια για να βγούμε. Γι’ αυτό ακούμε πάντα τους ήχους του σώματος μας και αφουγκραζόμαστε τις ανάγκες του.\nH Ευθυμία Κοντέλα


Θ. Τακούδης για Μαγνησία: Φθινοπωρινή εβδομάδα με τοπικές συννεφιές, πτώση θερμοκρασίας και βροχές - Magnesia News\nΑρχική Slider Θ. Τακούδης για Μαγνησία: Φθινοπωρινή εβδομάδα με τοπικές συννεφιές, πτώση θερμοκρασίας και...\nΘ. Τακούδης για Μαγνησία: Φθινοπωρινή εβδομάδα με τοπικές συννεφιές, πτώση θερμοκρασίας και βροχές\nΗ πρόγνωση του καιρού από τον Θεσσαλό μετεωρολόγο\nΔημοσιεύθηκε 28/09/2021 10:44\nΦθινοπωρινή είναι η εβδομάδα που διανύουμε, σύμφωνα με τον μετεωρολόγο κ. Θεοφάνη Τακούδη, ο οποίος μίλησε στο Ράδιο ΕΝΑ και στον Ηλία Κουτσερή. Σύμφωνα με τις προγνώσεις του κ. Τακούδη, θα περιμένουμε τοπικές συννεφιές, πτώση της θερμοκρασίας, αλλά και βροχές στα ανατολικά, τις Σποράδες και τα νότια της Μαγνησίας.\nΠιο αναλυτικά, ο κ. Τακούδης ανέφερε ότι σήμερα Τρίτη θα υπάρξουν τοπικές συννεφιές που θα αυξηθούν και υπάρχει πιθανότητα κάποιων ασθενών βροχών κυρίως στις ανατολικές ορεινές περιοχές, μικρής διάρκειας όμως. Θα υπάρχει, όμως είπε χαρακτηριστικά ο Θεσσαλός μετεωρολόγος ένα «παιχνίδι» συννεφιάς και ήλιου στις περισσότερες περιοχές της Μαγνησίας.\nΟι άνεμοι θα πνέουν βορειοανατολικοί και η θερμοκρασία θα πέσει στους 25 περίπου βαθμούς Κελσίου. Από το βράδυ της Τρίτης και τα ξημερώματα της Τετάρτης οι βόρειοι άνεμοι θα ενισχυθούν και η μέρα θα ξεκινήσει με 16 βαθμούς Κελσίου.\nΤην Τετάρτη θα σημειωθούν κατά διαστήματα συννεφιές , πυκνότερες στις Σποράδες, στο ανατολικό Πήλιο και τις νότιες περιοχές, όπως στον Αλμυρό και πιθανές είναι και κάποιες βροχές μικρής όμως διάρκειας. Την Τετάρτη η θερμοκρασία θα σημειώσει περαιτέρω πτώση και η μέγιστη τιμή της θα ανέρχεται στους 20-21 βαθμούς Κελσίου.\nΗ Πέμπτη ξεκινά με 15-16 περίπου βαθμούς Κελσίου στον Βόλο, ενώ σε περιοχές όπως στο Βελεστίνο ή τον Αλμυρό το θερμόμετρο θα δείξει 13 βαθμούς. Η μέγιστη τιμή θα είναι στους 21 βαθμούς Κελσίου. Ακόμη, σύμφωνα με τον κ. Τακούδη αναμένονται περισσότερες βροχές σε όλο τον ανατολικό όγκο του Πηλίου καθώς και σε κάποιες πεδινές περιοχές. Οι βροχές θα αποδώσουν λίγα χιλιοστά νερού, θα είναι όμως πιο συνεχόμενες και θα θυμίζουν φθινόπωρο.\nΤην Παρασκευή ξεκινά να βελτιώνεται κάπως το σκηνικό του καιρού. Θα σημειωθούν αραιές συννεφιές, οι βοριάδες θα επιμένουν όμως με το πέρας της ημέρας θα αρχίζουν να εξασθενούν. Η θερμοκρασία θα καταγράψει μία μικρή άνοδο και θα φτάσει στους 23 βαθμούς Κελσίου.\nΤο Σάββατο ο καιρός θα είναι αρκετά καλός , σχεδόν αίθριος με κάποιες συννεφιές τις απογευματινές ώρες , οι οποίες προς το βράδυ θα πυκνώσουν, όχι μόνο στη νότια Μαγνησία, αλλά και στις Σποράδες. Το Σάββατο η θερμοκρασία θα φτάσει τους 24-25 βαθμούς Κελσίου, οι βοριάδες εξασθενούν και οι άνεμοι θα πνέουν ανατολικοί- νοτιοανατολικοί. Από το βράδυ του Σαββάτου προς την Κυριακή τα ξημερώματα φαίνεται πως θα σημειωθούν αρκετές βροχές. Ωστόσο, την Κυριακή, εξαιτίας και του νότιου ρεύματος, καθαρίζει η ατμόσφαιρα μέχρι το μεσημέρι και η θερμοκρασία σκαρφαλώνει στους 27 βαθμούς Κελσίου.\nΤέλος, ο κ. Τακούδης έκανε μια εκτίμηση του καιρού της άλλης εβδομάδας, κυρίως για τον αγροτικό κόσμο, επισημαίνοντας πως τα προγνωστικά μοντέλα δεν δείχνουν βροχές και φαίνεται πως η θερμοκρασία θα ανέβει σε πιο υψηλές τιμές.


Να τον αγαπάς με πράξεις και να τον εμπιστεύεσαι.. - LoveLetters\nHome Σχεσεις Να τον αγαπάς με πράξεις και να τον εμπιστεύεσαι..\nNow reading: Να τον αγαπάς με πράξεις και να τον εμπιστεύεσαι..\nΘέλω να σου πω!\nΘέλω να σου πω για αυτόν που αγκαλιάζεις τα βράδια σου.\nΓια αυτόν που σου λέει την πρώτη σου καλημέρα φιλώντας σου τη μύτη μόλις ανοίξεις τα μάτια σου. Σε κοιτάει για ένα λεπτό, έτσι όπως έχει σκύψει από πάνω σου.\nΈτσι δεν είναι; Μετά ένα σκαστό φιλί στα χείλη και πάει να φτιάξει τον καφέ.\nΌταν τον πρωτοείδες; Εντύπωση καμία, το ξέρω. Ένας άντρας της σειράς.\nΌταν σε κοίταξε όμως ήξερες έτσι δεν είναι; Ήταν το βλέμμα το βαθύ, το μυστηριώδες.\nΑπό εκείνα που για στιγμή σε κάνουν να ανατριχιάζεις από επιθυμία.\nΈνα βλέμμα ενός άντρα, αποφασιστικού, σίγουρου.\nΜε ρυτίδες τόσες όσες να σου δηλώνουν την εμπειρία.\nΤου άντρα που κοντά του δεν θα έχεις να φοβηθείς ποτέ και για τίποτα.\nΑυτόν τον άντρα όμως να τον προσέχεις σαν τα μάτια σου τ’ ακούς;\nΓιατί αυτός ο άντρας μέσα του είναι ένα παιδί.\nΈνα τρομαγμένο παιδί.\nΌσο σίγουρη κι αν φαίνεται η ματιά του, άλλο τόσο κλαίει μέσα του για προδοσίες αλλοτινές. Ευτυχισμένο να τον κάνεις. Όχι να περνάει καλά μόνο.\nΠρόσεχε τη διαφορά στα λόγια μου. Εγώ δεν μπόρεσα, δεν με άφησε.\nΔεν ήθελε. Δεν ήθελα, δεν ξέρω. Ίσως και εγώ εκείνο τον καιρό να ντάντευα το δικό μου παιδί στη ψυχή.\nΤώρα είναι αργά για εμένα πιά. Και όσο κι αν προσευχόμουν για μια ευκαιρία για μας, η ζωή έχει αλλά σχέδια. Μα εκείνον εκεί. Ναι, αυτόν που σε σφίγγει τα βραδιά τόσο πολύ που σου κόβεται η ανάσα, μην τον μαλώνεις.\nΑσφάλεια ζητά απεγνωσμένα. Τρυφερότητα. Άστον να γελάει με τα άσχετα και να παίζει στο δρόμο όταν περπατάτε. Να είσαι σίγουρη πως αν κληθεί να σε υπερασπιστεί θα τρομάξεις με τη δύναμη που θα δείξει.\nΘα είναι ίσως το πιο αντιφατικό άτομο που θα γνωρίσεις ποτέ. Θα σε πληγώνει, ά πειρες φορές. Θα δοκιμάζει τις αντοχές σου.\nΔεν σε παίζει, ούτε σε κοροϊδεύει. Αγαπά τον. Αυτό σου λέω μόνο. Αγαπά τον.\nΜόνο μη του λες. Δείξτο .Έχει διαίσθηση. Θα καταλάβει. Αγαπά τον. Τρυφερά, ανιδιοτελώς και αληθινά. Εμπιστεύσου τον. Ολοκληρωτικά. Μη φοβηθείς. Μη του πεις μόνο τη λέξη πάντα και ποτέ. Θα σε μισήσει θανάσιμα. Θα φύγει από τη ζωή σου έτσι ξαφνικά, αναπάντεχα.\nΣτα σκοτεινά. Εκεί που θα ξανακλειστεί για να επουλώσει τις πληγές του.\nΈτσι κάνουν τα πληγωμένα παιδιά άλλωστε. Αγαπά τον. Άλλωστε ένας άντρας σαν κι αυτόν αυτό μόνο ζητάει. Και να σου πω και κάτι τελευταίο. Μεθαύριο που είναι τα γενέθλια του, μη του πεις χρόνια πολλά. χρόνια καλά να του πεις. Καλά και ευτυχίσμενα. Αυτό.


Η εταιρία ΕΥΑΓΓΕΛΟΣ ΧΑΛΕΠΛΗΣ Α.Ε. δίνει ιδιαίτερη σημασία στην ασφάλεια και σέβεται το απόρρητο και την εμπιστευτικότητα των προσωπικών σας δεδομένων. Για το λόγο αυτό, επενδύουμε χρόνο και πόρους για να προστατεύουμε την ιδιωτικότητά σας.\n(α) μας τα παρέχετε εσείς όταν υποβάλλετε αίτηση εργασίας στην Εταιρία ή αποστέλλεται το βιογραφικό σας σημείωμα. Η διάθεση των προσωπικών δεδομένων σας στο πλαίσιο της υποβολής βιογραφικού για ανεύρεση θέσης εργασίας στην εταιρία λαμβάνει χώρα αυτονοήτως οικειοθελώς καθώς άλλως δεν θα ήταν δυνατή η αξιολόγηση της πιθανότητας πρόσληψης σας. Για περισσότερες πληροφορίες ανατρέξτε στην Πολιτική επεξεργασίας βιογραφικών.\n(β) μας τα παρέχετε εσείς όταν χρησιμοποιείτε τις υπηρεσίες του Ηλεκτρονικού Καταστήματος (e-shop),πλατφόρμες B2B&B2C, καθώς σας ζητείτε να συμπληρώσετε πεδία και να εισάγετε προσωπικά σας δεδομένα για την ολοκλήρωση της παραγγελίας σας. Η υποβολή των στοιχειών σας γίνεται κατ’ επιλογή σας και η επεξεργασία τους με τη συναίνεσή σας προς τους παρακάτω αποκλειστικούς σκοπούς:\n(γ) μας τα παρέχετε εσείς όταν συμπληρώνετε τη Φόρμα Επιβεβαίωσης & Συναίνεσης Χρήσης Προσωπικών Δεδομένων είτε κατά τη διάρκεια των επιτόπιων συναντήσεών μας είτε κατά τη διάρκεια των συναντήσεών μας στο πλαίσιο συμμετοχής της εταιρίας μας σε εκθέσεις. Η υποβολή των στοιχειών σας γίνεται κατ’ επιλογή σας και η επεξεργασία τους με τη συναίνεσή σας με σκοπό να χρησιμοποιηθούν για προωθητικές ενέργειες, ενημερώσεις νέων προϊόντων και προσφορές.\n(δ) αυτόματα μέσω του προγράμματος περιήγησης «browser» ή της κινητής συσκευής που χρησιμοποιείτε για την πρόσβασή σας στην Ιστοσελίδα μας www.fylliana.gr.\n(ε) μας τα παρέχετε εσείς όταν συμπληρώνετε ηλεκτρονικές φόρμες ή αποστέλλετε ηλεκτρονικό ταχυδρομείο «e-mail», με σκοπό να πληροφορηθείτε για προϊόντα ή να χρησιμοποιήσετε τις υπηρεσίες που είναι διαθέσιμες στην ιστοσελίδα της εταιρίας www.fylliana.gr. Η υποβολή των βασικών στοιχειών σας γίνεται κατ’ επιλογή σας και η επεξεργασία τους με τη συναίνεσή σας προς τον αποκλειστικό σκοπό της ενημέρωσής σας για τις υπηρεσίες και τα προϊόντατης εταιρίας μας.\nΣε περιπτώσεις όπου απαιτείται η συγκατάθεσή σας για τη χρήση των προσωπικών σας δεδομένων σε προωθητικές ενέργειες με στόχο την ενημέρωσή σας για νέα προϊόντα,αυτή θα ζητείται ρητώς από εσάς και έχετε δικαίωμα ανά πάσα στιγμή να την ανακαλέσετε.\nΗ λήψη, επεξεργασία και διατήρηση των δεδομένων σας που αφορούν στοιχεία ταυτοποίησης, φορολογικά και επικοινωνίας γίνεται για την ικανοποίηση του αποκλειστικού σκοπού της εκτέλεσης της σύμβασης & της ενημέρωσής σας για τις υπηρεσίες και τα προϊόντα της εταιρίας. Όλα τα δεδομένα σας τηρούνται μόνο για αυτούς τους σκοπούς και τυγχάνουν επεξεργασίας μόνο από τα αρμόδια τμήματα της εταιρίας (λογιστήριο & πωλήσεις).\nΓια την εκπλήρωση του σκοπού επεξεργασίας που αφορά στην εκτέλεση της σύμβασης και στην ενημέρωσή σας για τις υπηρεσίες και τα προϊόντα μας, εύλογος χρόνος διατήρησης των στοιχείων σας κρίνεται ο χρόνος της σχετικής εμπορικήςλειτουργίας της εταιρίας.\nΜπορείτε να ασκήσετε όλα τα ως άνω δικαιώματά σας υποβάλλοντας εγγράφως σχετική αίτηση στη διεύθυνση 7ο χλμ. Εθνικής Οδού Κατερίνης – Θεσσαλονίκης Κατερίνη, 60062, Πιερία. Για οποιοδήποτε θέμα έχετε σχετικά με τα προσωπικά σας δεδομένα ή/ και για διευκρινήσεις, μπορείτε να επικοινωνήσετε με την Υπεύθυνη Προστασίας Προσωπικών Δεδομένων της εταιρίας κα Αγγελική Δεμηρτζόγλου\t, είτε τηλεφωνικώς στο\t2351045451\tείτε μέσω e-mail, στη διεύθυνση [email protected] Κάθε αίτημα που υποβάλλεται θα πρέπει να συνοδεύεται από τα κατάλληλα αποδεικτικά στοιχεία ταυτοποίησης και να παρέχονται οι απαιτούμενες πληροφορίες (π.χ. τα δεδομένα που χρειάζονται διόρθωση), όπως περιγράφονται στους όρους χρήσης της εκάστοτε υπηρεσίας.\nΣε περίπτωση κατά την οποία η εταιρία καθυστερεί πέραν του δικαιολογημένου διαστήματος να ανταποκριθεί στην αίτησή σας καθώς και σε κάθε περίπτωση που θεωρείτε ότι παραβιάζονται τα δικαιώματά σας ή η εταιρία δεν είναι συνεπής προς τις υποχρεώσεις φύλαξης των δεδομένων σας δικαιούσθε να υποβάλετε καταγγελία στην εποπτική αρχή. (Αρχή Δεδομένων Προσωπικού Χαρακτήρα, Αθήνα Κηφισίας 1-3, Τ.Κ. 115 23, Αθήνα, [email protected], +30-210 6475600


POLITIKO SAFARI: "ΚΟΤΟΥΛΑ" Ο ΚΑΡΑΤΖΑΦΕΡΗΣ ΣΤΟΝ ΑΔΩΝΙ, ΠΟΥ και ΘΑ ΨΗΦΙΣΕΙ ΝΑΙ και ΔΕΝ ΘΑ ΤΟΝ... ΔΙΑΓΡΑΨΕΙ...!!!\n"ΚΟΤΟΥΛΑ" Ο ΚΑΡΑΤΖΑΦΕΡΗΣ ΣΤΟΝ ΑΔΩΝΙ, ΠΟΥ και ΘΑ ΨΗΦΙΣΕΙ ΝΑΙ και ΔΕΝ ΘΑ ΤΟΝ... ΔΙΑΓΡΑΨΕΙ...!!!\nΜΕ ΤΟΝ ΑΕΡΑ ΟΤΙ Ο ΑΔΩΝΙΣ ΠΛΗΡΩΝΕΙ ΤΗΝ ΗΜΕΡΑ 3.000 Ευρώ ΣΤΟ ΤΗΛΕΑΣΤΥ, Ο ΠΡΟΕΔΡΟΣ ΕΚΑΝΕ ΠΙΣΩ ΣΕ... ΟΛΑ...!!!\nΑμετακίνητος στην αποφασή του να ψηφίσει την δανειακή σύμβαση εμφανίσθηκε ο Άδωνις στην Κ.Ε. τού ΛΑΟΣ...\nΚατηγόρησε τον Καρατζαφέρη γιά την απόφαση και τούς είπε ότι προ μιάς εβδομάδος άν είχαν συνέλθει όλοι θα ψήφιζαν ΝΑΙ.\nΟ Καρατζαφέρης δεν τόλμησε να του απαντήσει στα ίσα, τουναντίον θυμήθηκε ότι είναι...δημοκράτης και δεν θέτει θέμα κομματικής πειθαρχίας.!!!\nΟ Άδωνις σίγουρος προσήλθε ότι δεν θα διαγραφεί αφού και στο παρελθόν ΄εχει χρησιμοποιήσει ως εκβιασμό το επιχείρημα ότι δεν "χάνει" ο Καρατζαφέρης , πάνω από 600.000 το χρόνο πού του αφήνει ο Άδωνις με την εκπομπή των τηλεπωλήσεων...\nΑναρτήθηκε από POLITIKOSAFARI στις 9:50 μ.μ.\nΑνώνυμος 11 Φεβρουαρίου 2012 - 11:12 μ.μ.\nSafari,σε χαίρομαι σε διαβάζω κανα μηνα ξέρεις να γράφεις ωραία και να συνδέεις τα γεγογότα καί ξέρεις πολλά.\nΚάπου πάει το μυαλό μου ποιός είσαι δε μπορεί να κάνω λαθος υποψιάζομαι ότι σε έχω ψηφίσει κιολας κατάλαβες;\nΑνώνυμος 11 Φεβρουαρίου 2012 - 11:58 μ.μ.\nXONTRO ΠΑΚΕΤΟ ΠΑΙΡΝΕΙ AΠΟ ΤΟΝ ΜΠΟΥΜΠΟΥΚΟ Ο ΚΑΡΑΤΖΑΠΕΡΝΗΣ ;;;\nΜΗΠΩΣ ΠΑΙΡΝΕΙ ΚΑΙ ΑΠΟ ΤΗΝ ΜΠΟΥΜΠΟΥΚΑ ΤΗΝ ΚΟΥΜΠΑΡΑ.;;\n( Ο ΚΟΥΜΠΑΡΟΣ ΤΗΝ ΚΟΥΜΠΑΡΑ ΔΥΟ ΦΟΡΕΣ ΤΗΝ ΕΒΔΟΜΑΔΑ…)\nΠΡΟΕΔΡΑΜΑ ΑΜΑ ΔΕΝ ΜΠΟΡΕΙΣ Η ΔΕΝ ΤΟ ΘΕΛΕΙΣ ΝΑ ΤΟ ΠΑΡΕΙΣ ΕΣΥ , ΔΩΣΤΟ ΣΤΟΝ ΛΑ.Ο.Σ- ΟΥ ΝΑ ΤΟ ΑΠΟΛΑΥΣΕΙ …\nΧΑ...ΧΑ...ΧΑ... ΑΕΙ ΣΙΧΤΙΡ ΧΟΝΤΡΟ-ΑΡΠΑΚΤΙΚΑ ..\nΑνώνυμος 12 Φεβρουαρίου 2012 - 10:47 π.μ.\nΚΑΛΗΜΕΡΑ ΠΟΛΙΤΙΚΟ ΣΑΦΑΡΙ\nΑΛΗΘΕΙΑ ΠΙΣΤΕΥΕΤΕ ΕΣΕΙΣ ΟΤΙ Ο ΚΑΡΑΤΖΑΦΕΡΗΣ ΘΑ ΔΙΑΓΡΑΨΕΙ ΤΟΝ ΓΕΩΡΓΙΑΔΗ ΚΑΙ ΤΟΝ ΒΟΡΙΔΗ;\nΑΝ ΤΟ ΚΑΝΕΙ ΑΥΤΟ ΠΟΙΟΙ ΘΑ ΜΕΙΝΟΥΝ...\nΜΕ ΠΟΙΟΥΣ ΘΑ ΚΑΤΕΒΕΙ ΣΤΙΣ ΕΚΛΟΓΕΣ...\nΜΗΠΩΣ Ο ΠΑΜΠΟΝΗΡΟΣ ΔΟΛΙΟΠΛΟΚΟΣ ΚΑΡΑΤΖΑΦΕΡΗΣ\nΔΙΑΛΥΕΙ ΤΟ ΛΑ.Ο.Σ ΓΙΑΤΙ ΔΕΝ ΘΕΛΕΙ ΝΑ ΠΑΡΑΔΩΣΕΙ\nΣΕ ΚΑΝΕΝΑΝ ΤΟ ΚΟΜΜΑ;\nΗ ΜΗΠΩΣ ΑΠΟ ΚΑΠΟΥ ΕΧΕΙ ΠΑΡΕΙ ΕΓΓΥΗΣΕΙΣ\nΟΤΙ ΘΑ ΓΙΝΕΙ ΠΡΩΘΥΠΟΥΡΓΟΣ ΣΕ ΜΕΓΑΛΗ ΑΝΑΜΠΟΥΜΠΟΥΛΑ!\nΜΗ ΓΕΛΑΤΕ..ΚΑΘΕ ΜΕΡΑ ΑΥΤΟ ΤΟΝΙΖΕΙ ΜΕ ΜΕΓΑΛΗ ΕΠΙΜΟΝΗ ΠΡΟΣ ΣΕ ΚΑΘΕ ΚΑΤΕΥΘΥΝΣΗ ...\n"ΠΩΣ ΠΟΛΥ ΣΥΝΤΟΜΑ ΘΑ ΜΕ ΔΕΙΤΕ ΠΡΩΘΥΠΟΥΡΓΟ"\nΚΡΑΤΗΣΤΕ ΤΟ ΣΤΗΝ ΑΚΡΗ ΤΟΥ ΜΥΑΛΟΥ ΣΑΣ\nΜΠΟΡΕΙ ΝΑ ΜΗΝ ΠΡΟΚΕΙΤΑΙ ΓΙΑ ΕΜΜΟΝΗ ΕΝΟΣ ΤΡΕΛΛΟΥ\nPOLITIKOSAFARI 12 Φεβρουαρίου 2012 - 11:29 π.μ.\nΔεν προκύπτει από πουθενά, να γράφουμε ότι τους διαγράφει.\nΤο αντίθετο γράφουμε ότι δεν τόλμησε να διαγράψει τον Άδωνι πού του είπε κατάμουτρα στην Κ.Ε., ότι θα ψηφίσει την δανειακή σύμβαση καί μάλιστα γράφουμε και την αιτιολογία.\nΈχεις όμως δίκαιο, ότι ο Καρατζαφέρης διαδίδει στους δικούς του ότι θα γίνει...Πρωθυπουργός.\nΤό έχουμε και εμείς "υποστεί" αυτό στο παρελθόν πλειστάκις με γέλωτες βέβαια, αφού όπως μας είπε του το είπε στο Λονδίνο μία γύφτισα από την Ινδία, καί βέβαια εξακολουθούμε να γελάμε με αυτή την εκδοχή διότι, επιτρεψέ μας να γνωρίζουμε καλύτερα από οιονδήποτε τον Καρατζαφέρη, επειδή είναι απύθμενα φαντασιόπληκτος, εξακολουθούμε να... γελάμε...!!!\nΕΥΧΑΡΙΣΤΩ ΠΟΥ ΜΟΥ ΑΠΑΝΤΗΣΑΤΕ ΠΟΛΙΤΙΚΟ ΣΑΦΑΡΙ\nΣΕ ΔΥΟ ΕΒΔΟΜΑΔΕΣ ΘΑ ΣΑΣ ΣΤΕΙΛΩ ΤΗΝ ΠΡΟΣΩΠΙΚΗ ΜΟΥ ΥΠΟΘΕΣΗ ΜΕ ΤΟΝ ΚΥΡΙΟ ΑΥΤΟΝ ΚΑΙ ΣΑΣ ΥΠΟΣΧΟΜΑΙ ΠΩΣ ΘΑ ΓΕΛΑΣΕΙ ΚΑΘΕ ΠΙΚΡΑΜΕΝΟΣ ΜΕ ΤΗΝ ΚΑΤΑΝΤΙΑ ΤΟΥ


Φρούτα και λαχανικά του Απριλίου | ΜΑΜΑ ΠΕΙΝΑΩ\nΌλοι έχουμε συνηθίσει να τρώμε φρούτα και λαχανικά κατά τη διάρκεια της χρονιάς, ακόμη και αν αυτά είναι εκτός εποχής. Για να παραχθούν, ωστόσο, χρησιμοποιούνται διάφορες μη φυσικές μέθοδοι, και έτσι έχουμε καταλήξει τελικά να μη γνωρίζουμε ποια είναι η εποχή κάθε φρούτου και λαχανικού.\nΗ καλύτερη λύση είναι να καταναλώνουμε φρούτα και λαχανικά εποχής, ώστε να μην επιβαρύνουμε τη φύση αλλά και να ανταμειφθούμε οι ίδιοι από τις ωφέλειες των φυσικά παραγόμενων προϊόντων. Καλύτερη γεύση, φυσική μυρωδιά και ενεργά θρεπτικά συστατικά κάνουν τη διαφορά και συνιστούν μία ισορροπημένη διατροφή.\nΈτσι, για το μήνα Απρίλιο μπορούμε να απολαύσουμε αβοκάντο, γκρέιπφρουτ, μανταρίνια, μπανάνες, πορτοκάλια, ακτινίδιο, φράουλες, λεμόνια. Από λαχανικά, τρώμε αρακά, αγκινάρες, καρότα, κουνουπίδια, φρέσκα και ξερά κρεμμύδια, λάχανα, μαϊντανό, άνηθο, μαρούλι, μπρόκολα, παντζάρια, πατάτες, πράσα, ραδίκια, ραπανάκια, σπανάκι.\nΤρώμε φρούτα εποχής για να μην επιβαρύνουμε επιπλέον τη φύση αλλά και τον εαυτό μας!


ΝΑ ΕΙΝΑΙ ΥΠΟΨΗΦΙΟΣ ΚΑΙ ΠΑΛΙ ΣΤΙΣ ΕΚΛΟΓΕΣ ΣΧΕΔΙΑΖΕΙ Ο ΓΙΩΡΓΟΣ ~ ENPATRAIS\nΝΑ ΕΙΝΑΙ ΥΠΟΨΗΦΙΟΣ ΚΑΙ ΠΑΛΙ ΣΤΙΣ ΕΚΛΟΓΕΣ ΣΧΕΔΙΑΖΕΙ Ο ΓΙΩΡΓΟΣ\n3:48 μ.μ. en_patrais No comments\nΣτην πολιτική – και όχι μόνο, αλλά ειδικά σε αυτή - ο χρόνος είναι από τις πιο σημαντικές παραμέτρους για το πώς διαμορφώνονται τα πράγματα και καθορίζονται οι εξελίξεις. Αν και φαινομενικά το εθνικό συμβούλιο τουΠΑΣΟΚ αποφάσισε κάποια...\nδιαδικαστικά θέματα, το πλέον ουσιώδες από τη διήμερη συνεδρίαση είναι ότι έδωσε στον Γιώργο Παπανδρέου πολύ χρόνο για να παραμείνει ισχυρός στο πολιτικό παιχνίδι και να διαμορφώσει τη στρατηγική του. Μία στρατηγική, που συνοψίζεται στο σύνθημα «δικαίωση της διετούς κυβερνητικής πολιτικής του». Στην πραγματικότητα ο κ. Παπανδρέου δεν είναι ένας πολιτικός, που τελεί σε αποχώρηση, αλλά απολύτως ενεργός στο πολιτικό παίγνιο και με στόχο την ολική επαναφορά του, μετά την άτακτη παράδοση της πρωθυπουργίας σε κυβέρνηση συνεργασίας τον περασμένο Νοέμβριο, εξαιτίας της αδυναμίας του να χειριστεί το οικονομικό πρόβλημα της χώρας.\nΜε την απόφαση του εθνικού συμβουλίου καθίσταται πλέον εξαιρετικά πιθανό να είναι και πάλι ο κ. Παπανδρέου επικεφαλής του ΠΑΣΟΚ στις επικείμενες εθνικές εκλογές. Η απόφαση προσδιορίζει τη διαδικασία και περίπου το χρόνο της εκλογής προέδρου. Στη διαδικασία αυτή ο κ. Παπανδρέου μπορεί να είναι παρών, καθώς δεν έχει πει ποτέ δημόσια ότι αποχωρεί, ενώ τα χρονικά δεδομένα, που έχουν τεθεί τον ευνοούν. Συγκεκριμένα υπάρχουν τρία ενδεχόμενα για το πώς θα εξελιχθούν τα πράγματα με το πρόβλημα χρέους, που καθορίζει και τις πολιτικές εξελίξεις:\nΠρώτο σενάριο: να ναυαγήσει το πρόγραμμα ανταλλαγής ομολόγων και το νέο δανειακό πρόγραμμα της χώρας, οπότε επέρχεται χρεοκοπία και αρνητικές επιπτώσεις για την ελληνική οικονομία, όπως χρεοκοπία. Σε αυτή την περίπτωση καταρρέει η κυβέρνηση Παπαδήμου και προκαλούνται αμέσως εθνικές εκλογές, με αποτέλεσμα το ΠΑΣΟΚ να μην έχει χρόνο για να εκλέξει με κάλπες νέο αρχηγό. Η εναλλακτική πρόταση, που πλάσαρε η Άννα Διαμαντοπούλου να εκλεγεί ο υποψήφιος πρωθυπουργός, σε μία τέτοια περίπτωση από την κοινοβουλευτική ομάδα, έχει μηδαμινή σημασία, καθώς το ερώτημα είναι τότε, ποιος θα βρεθεί για να φορτωθεί την εκλογική συντριβή του ΠΑΣΟΚ σε μία διαλυμένη χώρα και ένα υπό κατάρρευση πολιτικό σκηνικό.\nΔεύτερο σενάριο: και πιο πιθανό ίσως, είναι να ολοκληρωθούν με επιτυχία οι διαπραγματεύσεις για το PSI και τη νέα δανειακή σύμβαση, περί τα μέσα με τέλη Μαρτίου. Όλα αυτά απαιτούν σκληρές πολιτικές, κοινοβουλευτικές και κοινωνικές μάχες, καθώς το πρόγραμμα, που θα αναγκαστεί να υιοθετήσει η ελληνική κυβέρνηση για να εξασφαλίσει το νέο δανεισμό, θα συναντήσει ισχυρές πολιτικές και κοινωνικές αντιδράσεις. Σε τέτοιες συνθήκες είναι σχεδόν αδύνατο να στήσει το ΠΑΣΟΚ εσωκομματικές κάλπες για να εκλέξει αρχηγό, ενώ με την ολοκλήρωση της οικονομικής διαδικασίας, η ΝΔ θα αποσύρει τη στήριξή της από την κυβέρνηση Παπαδήμου και θα ζητήσει εκλογές, όπως προβλέπει η συμφωνία των πολιτικών αρχηγών.\nΈτσι αναμένεται να συμβούν δύο πράγματα: Αφενός το ΠΑΣΟΚ δεν θα έχει τον αναγκαίο χρόνο για την εκλογή νέου προέδρου, αφετέρου είναι πολύ λογικό η επιτυχής ολοκλήρωση των διαπραγματεύσεων για την εφαρμογή της απόφασης της 26ης Οκτωβρίου να οδηγήσει τον κ. Παπανδρέου να μιλήσει για επιτυχία της δικής του πολιτικής για τη «σωτηρία της χώρας», άρα πρέπει ο ίδιος να κριθεί από τον ελληνικό λαό.\nΤρίτο σενάριο: είναι να πάρει κι άλλο χρόνο η κυβέρνηση Παπαδήμου για να προωθήσει διαρθρωτικές αλλαγές και να μην γίνουν εκλογές αμέσως μετά την υπογραφή της νέας δανειακής σύμβασης και την ολοκλήρωση του PSI. Τότε, υποτίθεται, ότι θα υπάρχει χρόνος για να γίνουν οι εσωκομματικές διαδικασίες στο ΠΑΣΟΚ, αλλά το κρισιμότερο είναι σε αυτή την περίπτωση το ερώτημα γιατί να μην είναι και πάλι υποψήφιος ο κ. Παπανδρέου, ο οποίος στο μεταξύ θα έχει ανασυντάξει τον κομματικό μηχανισμό του. Ορισμένοι ευελπιστούν ότι αντικειμενικός σκοπός του κ. Παπανδρέου είναι να παραμείνει στην ηγεσία του ΠΑΣΟΚ έως τον Ιούνιο, ώστε να επανεκλεγεί στην προεδρία της Σοσιαλιστικής Διεθνούς και μετά θα αποχωρήσει, αλλά αυτό είναι περισσότερο ευσεβής πόθος, παρά αντικειμενικό πολιτικό δεδομένο.\nΚοινός παρονομαστής σε όλα αυτά είναι το γεγονός ότι ο κ. Παπανδρέου απέφυγε να πει στο εθνικό συμβούλιο ότι αποχωρεί από την ηγεσία και δεν προτίθεται να είναι υποψήφιος. Όσο για την προσέγγιση, που λέει ότι ο κ. Παπανδρέου θα αναγκαστεί να φύγει υπό το βάρος των αρνητικών δημοσκοπήσεων και της πιθανής μεγάλης ήττας στις εθνικές εκλογές, μάλλον αυταπατάται, αφού ο πρώην πρωθυπουργός δεν πτοήθηκε από τέτοια δεδομένα ούτε το 2008, όταν κατρακυλούσε το ΠΑΣΟΚ στα γκάλοπ, ενώ είναι αμφίβολο εάν έχει σημασία για τους σχεδιασμούς του, η εκλογική συντριβή του κόμματος, καθώς μπορεί να ελπίζει σε μακροπρόθεσμη επανάκαμψη του Κινήματος, με βάση την εμπειρία από τη λειτουργία του δικομματισμού στη χώρα.


Ναρκισσισμός και Αυτοπεποίθηση – Ποιες ειναι οι διαφορές τους – Αθανασιάδου Μαρία Ψυχολόγος\nΗ Αυτοπεποίθηση ήταν και είναι από τις πιο βασικές ανάγκες των ανθρώπων και για αυτό μας απασχολεί τόσο πολύ και βλέπουμε, ότι ασκεί επιρροή σε όλους τους τομείς της ζωής μας. Υπάρχει, όμως, βασική διαφορά ανάμεσα στην Αυτοπεποίθηση και στον λεγόμενο Ναρκισσισμό. Πολλές φορές συναντάμε ανθρώπους στην καθημερινότητα μας, που περιαυτολογούν, συγκεντρώνουν την προσοχή των περισσοτέρων, ασκούν μεγάλη επίδραση γύρω τους και “μαγευόμαστε” από την δύναμη, που αποπνέουν. Είναι, όμως, τελικά αποτέλεσμα μεγάλης πίστης προς τον ίδιο τους τον Εαυτό; Ή αποτελεί μία “μάσκα” και “πανοπλία” προστασίας;\nΠοια είναι τα διαφορετικά ποιοτικά στοιχεία ανάμεσα στις δύο αυτές έννοιες;\nΤα Άτομα με Αυτοπεποίθηση:\nΑγαπούν τον εαυτό τους με ό,τι χαρακτηριστικά διαθέτουν και δεν τοποθετούνται σε ανώτερη θέση από τους υπολοίπους. Αναγνωρίζουν τα τρωτά τους σημεία και προσπαθούν κάθε μέρα να τα βελτιώσουν, χωρίς αυτό να γίνει εις βάρος κανενός. Δεν ασχολούνται μόνο με τους ίδιους, αλλά έχουν ενδιαφέρον και για τους ανθρώπους γύρω τους. Δεν “φωνάζουν” με την παρουσία τους, ούτε προσπαθούν να επιβληθούν. Σέβονται και ακούν τις διαφορετικές γνώμες και δεν λειτουργούν απόλυτα. Ίσα ίσα που είναι ανοιχτοί προς το να φιλτράρουν τις απόψεις των τρίτων και να επαναξιολογήσουν τις δικές τους.\nΤα Άτομα με Ναρκισσισμό:\nΒασικό τους μέλημα είναι να μην εκθέσουν προς τα έξω τις αδυναμίες τους. Τοποθετούν τον εαυτό τους και τις ανάγκες τους πάνω από κάθε άλλο άτομο. Πρέπει να βρίσκονται σε ένα “βάθρο” συνεχώς και για αυτό επιζητούν στο πλευρό τους ανθρώπους, που θα ασχολούνται συνέχεια μαζί τους και που θα τους ικανοποιούν με άμεση προτεραιότητα. Δεν τους ενδιαφέρει, εάν η δική τους ανάγκη και ικανοποίηση μπορεί να φέρει σε δύσκολη θέση κάποιον άλλο. Εάν δεν τους προσφέρεις αυτό που θέλουν, θυμώνουν και αποτραβιούνται. Δεν μπαίνουν εύκολα στην θέση του άλλου και δεν διαθέτουν ενσυναίσθηση. Όταν τους συναντάς, σε κερδίζουν με την υποτιθέμενη δυναμική τους στάση, μιλούν πολύ, δείχνουν ιδιαίτερα έξυπνοι, βγάζουν μία λάμψη και μία μεγάλη εμπιστοσύνη στις δυνατότητες τους, αλλά με το πέρασμα του καιρού είναι ξεκάθαρο ότι πίσω από όλα αυτά κρύβεται μία τάση κυριαρχίας και ένας φόβος να υποτιμηθούν και να καπελωθούν. Είναι επικριτικοί και δεν δέχονται την κριτική προς τους ίδιους.\nΠίσω από κάθε Ναρκισσιστική Συμπεριφορά υποβόσκει συναισθηματική αδυναμία, φόβος απόρριψης και αποτυχίας. Είναι άτομα που έχουν μεγαλώσει από γονείς, που δεν τους έχουν καθρεφτίσει τα πραγματικά συστατικά της προσωπικότητας τους. Τους έχουν “ντοπάρει” κάνοντας τους να πιστεύουν ότι όλος ο κόσμος γυρνάει γύρω από τον εαυτό τους και δεν τους έχουν μάθει να έχουν καλή σχέση με την αδυναμία και την απόρριψη. Αντιθέτως, οι άνθρωποι με Ισχυρή Αυτοπεποίθηση έχουν λάβει μία ανατροφή, κατά την οποία οι γονείς τους έδωσαν να καταλάβουν ακριβώς ποιοι πραγματικά είναι και τους εκπαίδευσαν να αναγνωρίζουν, χωρίς να αισθάνονται απειλή, ποια είναι τα δυνατά τους σημεία και ποια όχι. Τους επέτρεψαν να βιώσουν την αποτυχία και εκεί τους ενθάρρυναν να επιβιώνουν με απόλυτο σεβασμό απέναντι στους συνανθρώπους τους. Έχουν λάβει αξίες, όπως το να αγαπούν τον διπλανό τους και να σέβονται την διαφορετικότητα.\nhttps://i2.wp.com/athanasiadou-therapy.gr/wp-content/uploads/2021/11/narkissismos-kai-aftopepoithisi-poia-einai-i-diafora-tous.jpg?fit=1920%2C1080&ssl=1 1080 1920 Αθανασιάδου Μαρία Ψυχολόγος https://athanasiadou-therapy.gr/wp-content/uploads/2021/06/1x1.png Αθανασιάδου Μαρία Ψυχολόγος2021-11-11 10:39:422021-11-16 00:23:16Ναρκισσισμός και Αυτοπεποίθηση – Ποιες ειναι οι διαφορές τους\nΟι Κίνδυνοι στο Διαδικτυακό Φλερτ Μην Ενοχλείτε


Ξύλινο πάζλ αριθμοί 0-9 | Toucantoys\nΑρχική Σελίδα / Παιχνίδια / Ξύλινα / Ξύλινο πάζλ αριθμοί 0-9\nΠαίξτε με τους αριθμούς 0 έως 9 και μάθετε εύκολα να μετράτε. Ένα πάζλ ξύλινο με τους αριθμούς από το 0 εώς το 9 σφηνώματα εξασκεί την λεπτή κίνηση και μαθαίνει εκτός από τους αριθμούς και τα χρώματα στα παιδιά σας. Διαστάσεις 30 x 21 εκ. Ηλικία από 2ετών και άνω.\nΚωδικός προϊόντος: TCT042 Κατηγορίες: Εκπαιδευτικά, Ξύλινα, Πάζλ\nΞύλινο παιχνίδι με μπίλιες κατασκευή


Τηγανιτή μπανάνα με κρούστα καρύδας - fiftififti\nΤηγανιτή μπανάνα με κρούστα καρύδας και μέλι ,ένα πρωτότυπο και νόστιμο γλυκό που θα σας ξετρελάνει.\nΦιστίκια Κατά βούληση θρυμματισμένα\nΜας αρέσει να πειραματιζόμαστε στην κουζίνα. Πολλές φορές δημιουργούμε πρωτότυπες συνταγές με τα πιο λίγα και τα πιο οικονομικά υλικά. Διότι για να δημιουργήσεις ένα πρωτότυπο ή και γκουρμέ πιάτο δεν χρειάζονται πάντα πολλά χρήματα. Χρειάζεται πάντα αρκετή φαντασία και δημιουργικότητα.\nΔιαβάστε Επίσης Νόστιμα σμυρνέικα κεφτεδάκια!\nΜία τέτοια συνταγή είναι και η σημερινή μας συνταγή με μπανάνες. Θα δούμε πως μπορούμε να απολαύσουμε τηγανιτή μπανάνα με κρούστα καρύδας από ινδοκάρυδο και μέλι πασπαλισμένα με φιστίκια. Είναι σκέτη γλύκα αυτό το γλυκό και θα αφήσει τους καλεσμένους σας άφωνους από την φαντασία και την υπέροχη γεύση του.\nΣτην αρχή παίρνουμε τις μπανάνες και τους αφαιρούμε την φλούδα. Κόβουμε τις μπανάνες στα τρία. Βουτάμε το κάθε κομμάτι μπανάνας μέσα σε χτυπημένο αυγό και στην συνέχεια στο αλεύρι για όλες τις χρήσεις. Τηγανίζουμε τα παναρισμένα κομμάτια μπανάνας ελαφρώς και τα βουτάμε και πάλι στο χτυπημένο αυγό και στην συνέχεια στο ινδοκάρυδο.\nΔιαβάστε Επίσης Ρόφημα με κολοκύθα και κανέλα για τις κρύες μέρες!\nΤηγανίζουμε και πάλι τα παναρισμένα κομμάτια μπανάνας στο σπορέλαιο μέχρι να ροδίσουν. Αφού ροδίσουν σουρώνουμε τις μπανάνες σε σουρωτήρι. Προσθέτουμε όσο μέλι μας αρέσει και τα πασπαλίζουμε με τριμμένα φιστίκια και ινδοκάρυδο.\nΗ συνταγή είναι Χρυσα Τσιλιμιγκακη Αθανασακη\nPrevious PostΜπανάνα: Ευεργετική και για την ομορφιά μας


13-02-2020 • 13:10μμ\nΤο «Eλληνέζος» είναι σαφώς διάφορον του Ελληνος και κλίνεται κατά το «Φιλιππινέζος», «Κινέζος», «Μαλτέζος» κ.ά.\nH λέξη «φιλελευθερξισμός» είναι ελληνέζικης επινοήσεως. Μια μεταπολιτευτικάντικη πατέντα, μούρλια˙ μόλις δοκιμάσετε θα θέλετε κι άλλη, θα νιώθετε τέτοια λαχτάρα γι’ αυτήν όσο ήθελαν το φαγητό οι Κινέζοι την περίοδο του Μεγάλου Λιμού (1958-1962) και οι Ουκρανοί στον δικό τους Μεγάλο Λιμό (γνωστό και ως «Γολομντόρ») τα έτη 1932-1933. Αν δοκιμάσετε φιλελευθερξισμό έστω μία φορά, θα γλείφετε τα δάχτυλα του Κουτσούμπα -μόνο να περιμένετε να βγάλει το Ρόλεξ, μην το βρέξετε- και θα χορεύετε καζατσόκ τραγουδώντας αποσπάσματα από τα προεκλογικά φυλλάδια του τιτάνος Γιώργη Κουμουτσάκου και του υπερήρωος Νότη Μηταράκη.\nΠώς φτιάχνουμε φιλελευθερξισμό; Τα υλικά είναι απλά. Στη χώρα μας αφθονούν. Τα μισά (το φιλελεύθερο κομμάτι) μπορείτε να τα βρείτε ακόμα και στο ψιλικατζίδικο της γειτονιάς. Όλοι για την ελευθερία κόπτονται, φίλοι της δηλώνουν, για το ελεύθερο εμπόριο μιλούν, την ελεύθερη διακίνηση των ιδεών, την ελευθερία επιλογής και δεν συμμαζεύεται. Τα άλλα μισά, το κομμάτι, δηλαδή, που λήγει σε «-ρξισμός» και θυμίζει μαρξισμό, βρίσκονται στη χωματερή της Ιστορίας. Από εκεί εισάγουμε ιδέες και λύσεις για το κράτος εδώ, στο Ελληνεζιστάν.\nΓια να κάνετε λοιπόν φιλελευθερξισμό χρειάζεστε μια κατ’ όνομα φιλελεύθερη κυβέρνηση με μαρξιστικές μανιέρες διαχείρισης των πραγμάτων. Να, καλή ώρα όπως τώρα: Για να λυθεί το πρόβλημα με τους τηλεδαπούς (τηλεδαπός = αλλοδαπός που έρχεται από πολύ μακριά) πρέπει να εκδιωχθούν οι Έλληνες – μια και μόνο αυτοί ενοχλούνται από τη μετατροπή της χώρας σε χώρο.\nΠώς θα καταφέρομεν να ξεφορτωθούμε τους Έλληνες; Με τις παλιές καλές συνταγές της Σοβιετίας: θηριώδες κράτος, βαριά φορολογία, επιτάξεις ακινήτων, δημεύσεις, διωγμούς φρονημάτων (βλ. αντιρατσιστικοί νόμοι), ξερίζωμα των παραδοσιακών αξιών, αντιθρησκευτική και αντιχριαστιανική προπαγάνδα, και μετακινήσεις πληθυσμών εντός του αποεθνικοποιημένου και ομογενοποιημένου χώρου.\nΓια να γίνει, ωστόσο, άνετα και αβίαστα «χωράφι» το εσωτερικό πρέπει να υπάρξει η συναίνεση με το εξωτερικό. Αυτό συνεπάγεται την πλήρη υποταγή στα κελεύσματα των ισχυρών χωρών, ώστε να μην αποπειραθούν να αποσταθεροποιήσουν το εσωτερικό. Ο,τι θέλουν θα το δίνουμε (βάσεις, συνεκμετάλλευση κ.ά), για να παίρνουμε με τη σειρά μας το βιος των φορολογουμένων. Έτσι φτιάχνουμε ωραίο φιλελευθερξισμό.


Σε νησιά της Ελλάδας έχει χτιστεί το μεγαλύτερο τοίχος ανοσίας στον κορωνοϊό, ενώ η Βόρεια Ελλάδα προβληματίζει με τα χαμηλά ποσοστά εμβολιασμού.\nΗ Βόρεια Ελλάδα στους ουραγούς του εμβολιασμού\nΤέσσερις περιοχές της Βόρειας Ελλάδας διαθέτουν τη χαμηλότερη εμβολιαστική κάλυψη με τουλάχιστον 1 δόση από το ξεκίνημα της Επιχείρισης Ελευθερίας. Ειδικότερα, η Φλώρινα είναι η ουραγός ενώ και οι Σέρρες, Ροδόπη και Ξάνθη έχουν φτωχά εμβολιαστικά ποσοστά. Οι αξιωματούχοι Υγείας έχουν πολλάκις κάνει έκκληση στους κατοίκους αυτών των περιοχών προκειμένου να κλείσουν άμεσα ένα ραντεβού και να χτίσουν ένα τοίχος προστασίας.\nΟι Περιφερειακές Ενότητες με τη χαμηλότερη εμβολιαστική κάλυψη με τουλάχιστον 1 δόση:\nΠ.Ε. Σερρών: 25,74%\nΠ.Ε. Ροδόπης: 25,36%\nΠ.Ε. Ξάνθης: 25,52%\nΠ.Ε. Ευρυτανίας: 24,78%\nΠ.Ε Φλώρινας: 20,99%\nΗ πορεία του εμβολιασμού σε Αττική και Θεσσαλονίκη\nΜε ικανοποιητικό ρυθμό προχωραει η ανοσοποίηση των κατοίκων των 2 μεγάλων αστικών κέντρων. Ειδικότερα, η εμβολιαστική κάλυψη με τουλάχιστον 1 δόση ξεπερνάει το 36% και στις 8 Περιφερειακές Ενότητες της Αττικής.\nΠαράλληλα, στη συμπρωτεύουσα το 37,3% έχει εμβολιαστεί τουλάχιστον με 1 δόση.


Panorama Bur Dubai Hotel από 38€. Ξενοδοχεία σε Ντουμπάι - KAYAK\nPo Box 14703, Al Mankhool Road, Bur Dubai, Ντουμπάι 0, Ηνωμένα Αραβικά Εμιράτα\n23 ακόμη προσφορές από 38€\nΣχετικά με την τοποθεσία Panorama Bur Dubai Hotel\nΑυτό το κατάλυμα (Panorama Bur Dubai Hotel, Ντουμπάι) βρίσκεται στο κέντρο της πόλης, 5 λεπτά με το αμάξι από: Dubai Cruise Terminal (Ναύσταθμος) και Sheikh Zayed Road (Λεωφόρος). Στις σημαντικές παροχές περιλαμβάνονται γρήγορο check-out, δωρεάν εφημερίδες στο λόμπι και υπηρεσίες στεγνοκαθαριστηρίου/πλυντηρίων. Το λεωφορειάκι για μεταφορά από και προς το αεροδρόμιο παρέχεται με επιπρόσθετη επιβάρυνση (διαθέσιμο 24 ώρες το 24ωρο).\nΦωτογραφίες από το Panorama Bur Dubai Hotel\nΔιαθέσιμα δωμάτια στο Panorama Bur Dubai Hotel\nDouble Rooms(41€ - 74€)\nStandard Rooms(38€ - 56€)\nΠαροχές στο Panorama Bur Dubai Hotel\nΚριτικές για το Panorama Bur Dubai Hotel\nΟκΒάσει 141 κριτικών από επαληθευμένους επισκέπτες\nZabeel Park2.9 χλμ\nPanorama Bur Dubai Hotel: Συχνές ερωτήσεις\nΠού βρίσκεται το Panorama Bur Dubai Hotel;\nΤο Panorama Bur Dubai Hotel βρίσκεται στη διεύθυνση Po Box 14703, Al Mankhool Road, Bur Dubai, περιοχή Bur Dubai, 6,8 χλμ. από το κέντρο της πόλης Ντουμπάι. Το κοντινότερο αξιοθέατο στο Panorama Bur Dubai Hotel είναι: BurJuman Mall.\nΠότε είναι το check-in και το check-out στο Panorama Bur Dubai Hotel;\nΣτο Panorama Bur Dubai Hotel, το check-in γίνεται στις 14:00 και το check-out στις 12:00.\nΠροσφέρει το Panorama Bur Dubai Hotel δωρεάν Wi-Fi;\nΝαι, το Panorama Bur Dubai Hotel προσφέρει δωρεάν Wi-Fi.\nΠροσφέρει το Panorama Bur Dubai Hotel δωρεάν πάρκινγκ;\nΌχι, το Panorama Bur Dubai Hotel δεν προσφέρει δωρεάν πάρκινγκ.\nΠροσφέρει το Panorama Bur Dubai Hotel δωρεάν μεταφορά αεροδρομίου;\nΌχι, το Panorama Bur Dubai Hotel δεν προσφέρει δωρεάν μεταφορά αεροδρομίου.\nΠόσο απέχει το Panorama Bur Dubai Hotel από το αεροδρόμιο;\nΤο Panorama Bur Dubai Hotel απέχει 7,1 χλμ. από το Ντουμπάι Dubai Intl. Το Panorama Bur Dubai Hotel απέχει 23,4 χλμ. από το Sharjah.\nΈχει πισίνα το Panorama Bur Dubai Hotel;\nΌχι, το Panorama Bur Dubai Hotel δεν έχει πισίνα.\nMajestic City Retreat Hotel7.9 Καλό (1.940 κριτικές)0,17 χλμΕξωτερική πισίνα, Γυμναστήριο, Εστιατόριο+40€\nTwo Bedroom Apartment With Pool & Gym0,18 χλμΕξωτερική πισίνα, Κουζίνα, κουζινίτσα+314€\nJ5 Hotels Bur Dubai7.9 Καλό (371 κριτικές)0,22 χλμΕξωτερική πισίνα, Κέντρο ευεξίας και σπα, Εστιατόριο+52€\nOmega Hotel Dubai7.9 Καλό (1.293 κριτικές)0,22 χλμΕξωτερική πισίνα, Κέντρο ευεξίας και σπα, Γυμναστήριο+54€\n74% φθηνότεροFortune Grand Hotel Apartments6.2 Καλό (5 κριτικές)0,3 χλμΕξωτερική πισίνα, Γυμναστήριο, Εστιατόριο+10€\n9% φθηνότεροLondon Crown 1 Hotel Apartment7.2 Καλό (1 κριτική)0,26 χλμΕξωτερική πισίνα, Γυμναστήριο, Εστιατόριο+35€\n2% φθηνότεροDesert Rose Hotel Apartments10 Εξαιρετικό (1 κριτική)0,24 χλμΓυμναστήριο, Εστιατόριο, Υπηρεσία δωματίου+37€\nGolden Sands 510 Εξαιρετικό (1 κριτική)0,33 χλμ+62€\nGrayton Hotel Dubai8.8 Εξαιρετικό (1.240 κριτικές)0,37 χλμΕξωτερική πισίνα, Κέντρο ευεξίας και σπα, Γυμναστήριο+65€\nFour Points by Sheraton Downtown Dubai8.6 Εξαιρετικό (1.392 κριτικές)0,35 χλμΕξωτερική πισίνα, Κέντρο ευεξίας και σπα, Γυμναστήριο+62€\nΑναζητήστε εκπτώσεις για το Panorama Bur Dubai Hotel στο Ντουμπάι με την KAYAK. Αναζητήστε τη φθηνότερη προσφορά ξενοδοχείου για το Panorama Bur Dubai Hotel στο Ντουμπάι. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Panorama Bur Dubai Hotel με την προσφορά που σας ταιριάζει καλύτερα. από 38€/βράδυ (οι πιο πρόσφατες τιμές για το ξενοδοχείο).


ΤΟ ΕΙΛΗΤΑΡΙΟΝ: ΔΟΚΙΜΑΣΙΕΣ\n«Οι δοκιμασίες που επιτρέπει ο Θεός είναι ανάλογες με την αντοχή μας, αλλά δυστυχώς πολλές φορές προσθέτονται και οι κοροϊδίες ή οι αδιακρισίες των άσπλαχνων ανθρώπων και τότε, πια, κάμπτουμε.\nΟ δυνατός αέρας συνήθως σπάει τα ευαίσθητα δένδρα και ξεριζώνει εκείνα που δεν έχουν βαθιές ρίζες· ενώ εκείνα που έχουν βαθιές ρίζες, τα βοηθάει να προχωρήσουν πιο βαθιά τις ρίζες τους.\nΟ καλός Θεός όμως δεν αναπαύεται στον άγριο και άσπλαχνο τρόπο, που άλλους ξεριζώνει και άλλα σπάει, αλλά στο να φερόμαστε εύσπλαχνα, όπως είναι και ο Θεός εύσπλαχνος και στο να προσφέρουμε βοήθεια στους συνανθρώπους μας με αγάπη και πόνο, διότι οι άνθρωποι δεν είναι δένδρα, αλλά Εικόνες Θεού.\nΚανείς, φυσικά, δεν μπορεί να βλάψει την ψυχή του ανθρώπου εκτός από τον ίδιο».\nΕπιστολή Β΄, σελ. 133,\nΣουρωτή Θεσσαλονίκης, 20037.]\nvagia 15 Φεβρουαρίου 2016 - 6:20 μ.μ.\nΥπέροχα λόγια από έναν άγιο της αγάπης και της καλοσύνης. Πόσο όμορφα το γράφει: "Οι δοκιμασίες είναι ανάλογες με την αντοχή μας, αλλά πολλές φορές προσθέτονται και οι αδιακρισίες των άσπλαχνων ανθρώπων και τότε πια κάμπτουμε...."\nΚαλή εβδομάδα, πατέρα Δαμιανέ. Ο Άγιος Παισιος να δυναμώνει τους αδυνάτους και να παρηγορεί τους θλιβομένους.\nπατήρ Δαμιανός 16 Φεβρουαρίου 2016 - 8:00 π.μ.\nΌλα τα λόγια του Αγίου Παϊσίου είναι ιερή παρακαταθήκη για τις καρδιές των πιστών, βάλσαμο και στήριγμα για την κάθε ψυχή που διψά να ακούσει βιωματικό λόγο Θεού, γεμάτο με δύναμη και ζωντάνια του Πνεύματος. Ευχαριστώ!... Να είστε καλά!...


Το ΟΧΙ το είπαμε αλλά μας τελείωσε. Το ΟΧΙ πέθανε και δεν έχει ιδιοκτήτη – papaioannou-j.gr\nΟι ευρωπαϊστές έφαγαν 4 ΚΠΣ και 3 ολόκληρα μνημόνια για να μην βγούμε από το ευρώ\nΤο ελληνικό δημοψήφισμα καταγράφεται ως η πιο πολωμένη στιγμή της μεταπολεμικής Ελλάδας, οι δέκα μέρες που χώρισαν την ήρα από το στάρι, οι δέκα μέρες στις οποίες άπαντες αναγκάστηκαν να πάρουν θέση, που φάνηκαν τα πραγματικά στρατόπεδα στα οποία χωρίζεται η κοινωνία. Από τη μία βρέθηκαν όλες και όλοι εκείνοι που δεν ήταν βολεμένοι, που είχαν βιώσει τα μνημόνια στο πετσί τους, που έβλεπαν το μέλλον τους όλο και πιο δυσοίωνο, που δεν άντεχαν άλλο μια χώρα που την κυβερνούν οι τραπεζίτες και οι γραφειοκράτες των Βρυξελών. Ήταν εκείνοι που ήθελαν επιτέλους να τρομοκρατήσουν τους τρομοκράτες των καναλιών, που διεκδικούσαν έννοιες ξεχασμένες, όπως δημοκρατία και αξιοπρέπεια. Ήταν όλοι και όλες που έσφιξαν τα δόντια γνωρίζοντας τις δυσκολίες, συνειδητοποιώντας όμως ταυτόχρονα ότι έχουν και τη δύναμη. Ήταν όλες και όλοι εκεί, οι λαϊκές συνοικίες του Πειραιά αλλά και οι αγρότες της Κρήτης, οι νεολαίοι της περιπλάνησης, αλλά και οι εργάτες, οι συνταξιούχοι και οι πιτσιρικάδες. Όλες και όλοι που στις 3 Ιούλη πλημμύρισαν το Σύνταγμα σε μια ενωτική κραυγή για δικαιοσύνη, που είχε να ακουστεί από τις μέρες των Ιουλιανών ή ακόμα πιο πίσω, από την Απελευθέρωση.\nΌσο κι αν ακούγεται οξύμωρο, το ΟΧΙ νίκησε και ηττήθηκε. Και όπως συμβαίνει πάντα σε αυτές τις περιπτώσεις, τη νίκη διεκδικούν πολλοί πατεράδες, την ήττα όμως κανείς. Ωστόσο, το ΟΧΙ παραμένει ορφανό. Δεν θα αμφισβητήσω ούτε τη βούληση, ούτε την ειλικρίνεια οποιουδήποτε ή οποιασδήποτε μιλάει στο όνομά του. Καλά κάνει. Μόνο που πολλές φορές θυμίζει «περασμένα μεγαλεία και διηγώντας τα να κλαις». Πολλές φορές η επίκληση του ΟΧΙ από διάφορους πολιτικούς σχηματισμούς θυμίζει νεκρολογία και μνημόσυνο. Καθώς φαίνεται να αγωνιά να καρπωθεί σε ψηφία την ανάμνηση ενός γεγονότος που δεν είχε καμία σχέση με κοινοβουλευτικές εκλογές, παζάρια καρεκλών και θέσεων.\nΌποιος θέλει να επικαλείται το ΟΧΙ καλά θα κάνει να σταματήσει την παρελθοντολογία και να κάτσει να σκεφτεί πώς όλος αυτός ο κόσμος σήμερα θα ανακτήσει το θάρρος του. Πώς θα ανακαλύψει ξανά την αυτοπεποίθηση και τη συλλογικότητα, αυτήν που έβρισκε μέρα με τη μέρα εκείνες τις δέκα μέρες του δημοψηφίσματος. Εκείνες τις δέκα μέρες που κάθε εμπόδιο που έμπαινε, κάθε απειλή –από τις κλειστές τράπεζες ως τα καταστροφολογικά σενάρια των καναλιών– η πλειοψηφία έβρισκε τρόπο να το αντιμετωπίσει. Τρόπο που δεν τον είχε έτοιμο από πριν ή τουλάχιστον δεν τον είχε προκάτ.\nΑπό το θάρρος των γερόντων στις ουρές των ΑΤΜ να αντιμετωπίσουν τους δαιμόνιους ρεπόρτερ, μέχρι τις ωμές απειλές για κλειστές επιχειρήσεις και απολύσεις από τους επιχειρηματίες, ζήσαμε την προσπάθεια ενός ολόκληρου λαού να δώσει θάρρος ο ένας στον άλλον, να δείξει αλληλεγγύη, να αποδείξει ότι είναι έτοιμος να το πάρει πάνω του.\nΌμως, αυτό σημαίνει ότι κανείς και καμία δεν θα αντιμετωπίζει το ΟΧΙ σαν χωράφι της/του, σαν το σήμα κατατεθέν της/του, σαν την ταυτότητά της/του, σαν την ταμπέλα της/του. Γιατί το ΟΧΙ, σήμερα βωβό και συχνά εκφρασμένο από σφιγμένα βλέμματα και σε ξεσπάσματα χωρίς συνέχεια, συχνά μπολιασμένο με απελπισία ή αγωνία, παραμένει ενεργό, σαν ένα βραδύκαυστο φιτίλι που κανένας δεν προσέχει μέχρι την ώρα της έκρηξης.\nΔεν ζητά ιδιοκτήτη, ούτε κομματική σημαία. Αναζητά λόγο και πράξη, σχέδιο και πρόταση, μονοπάτι και αφήγηση ότι τα πράγματα μπορούν να πάνε αλλιώς. Χωρίς αυτολογοκρισίες για μια Ευρώπη που είναι, όπως και να το δει κανείς, φυλακή των λαών. Με σεμνότητα και ταπεινότητα, ανιδιοτέλεια και αυτοθυσία. Δεν αναζητά φιλοδοξία και αυταρέσκεια, δεν ψάχνει για σωτήρες, δεν διεκδικεί «εκπροσώπηση». Αναζητά μια συνωμοσία όχι της δραχμής ή του ευρώ, αλλά της ελπίδας που θα του δώσει ξανά μέλλον, ανάσα και όραμα.\nΤο ΟΧΙ το είπαμε αλλά μας τελείωσε. Το ΟΧΙ πέθανε και δεν έχει ιδιοκτήτη — papaioannou-giannis.net | Γιάννης Χ. Παπαχατζάκης on 4 Ιουλίου 2016 at 09:53\n[…] via Το ΟΧΙ το είπαμε αλλά μας τελείωσε. Το ΟΧΙ πέθανε και δε… […]